12 πίθηκοι στον θαυμαστό καινούριο κόσμο - ΑΠΑΤΡΙΣ Εφημερίδα Δρόμου\n«Όπως περιγράφει η ανοσολογία, τα σώματα είναι έθνη σε κίνδυνο, που βρίσκονται συνεχώς σε πόλεμο για να καταστείλουν ξένους εισβολείς. Αυτά τα έθνη έχουν αυστηρά καθορισμένα σύνορα στον χώρο, τα οποία πολιορκούνται και βρίσκονται συνεχώς υπό απειλή».\n~Emily Martin, Προς μια ανθρωπολογία της ανοσολογίας –\nΤο σώμα ως έθνος-κράτος\nΒασικό συστατικό της εθνικής αφήγησης είναι η υγεία. Το εθνικό σώμα οφείλει να είναι υγιές, μεταξύ άλλων, για να συνεχίζει την ιστορική του «πορεία» και «εξέλιξη». Πρόκειται για ένα από τα χαρακτηριστικά που σπάνια συναντήσαμε τα τελευταία χρόνια, παραβλέποντας τη σημασία του στη συγκρότηση του εθνικού κορμού. Δεν είχαμε αντιμετωπίσει μάλλον ποτέ ένα ζήτημα υγείας με τέτοια ένταση και σε τόσο μεγάλο εύρος, πράγμα που δικαιολογεί τόσο την αρχική πολιτική παγωμάρα από το ανταγωνιστικό κίνημα, όσο και την υιοθέτηση της κρατικής γλώσσας και πρακτικής από ένα μέρος του.\nΗ διαχείριση που ακολουθεί το ελληνικό κράτος, όπως και το σύνολο σχεδόν των «δυτικού τύπου» κρατών, φαίνεται σχολαστικά σχεδιασμένη, και συμπυκνώνεται στην τάση εξώθησης του υγιούς πληθυσμού στο σπίτι του, συνοδευόμενη από την επίκληση στην ατομική και κοινωνική υπευθυνότητα. Την ίδια στιγμή βέβαια που ένα μέρος της κοινωνίας καλείται να «βρει καταφύγιο» στα σπίτια του, ένα άλλο αποκλείεται με απολύτως σαφή τρόπο, καθώς δεν προβλέπεται πουθενά τι θα γίνει με αυτό. Πρόκειται για όλα τα -εκ των προτέρων – «μιαρά» και «μολυσματικά» υποκείμενα, όπως οι μετανάστριες, οι άστεγοι, οι έγκλειστοι, οι τοξικοεξαρτημένες που αφήνονται εκτός. Σώματα που δεν έχουνε σπίτια για να κλειστούν ή/και είναι φυλακισμένα σε μεγάλους αριθμούς, που δεν μπορούν να αποφύγουν τις συναθροίσεις, και που στην ουσία είναι καταδικασμένα να πεθάνουν αν προσβληθούν από τον ιό. Αρκεί οι πολίτες να μείνουν στα σπίτια τους.\nΤο γεγονός ότι μεγάλο κομμάτι του κινηματικού κόσμου ανταποκρίθηκε θετικά στο κέλευσμα για «κοινωνική (συν)υπευθυνότητα» είναι ανησυχητικό. Η υπευθυνότητα, με τους όρους που έχει τεθεί, αποτελεί την κωδικοποίηση της εθνικής ενότητας στον τομέα της δημόσιας υγείας. Στον αντίποδα δεν προτείνεται η «ανευθυνότητα», αλλά το ενδιαφέρον για τις πλέον εξαθλιωμένες κοινωνικές ομάδες, πρωτίστως για την επιβίωσή τους, και στη συνέχεια για τη διασφάλιση της κοινωνικής υγείας, με όρους όμως συλλογικής αλληλεγγύης, και όχι εθνικής προστασίας.\nΔεν μπορούμε να προβλέψουμε πόσο θα κρατήσει η «κρίση» του κορωνοϊού. Είναι βέβαιο πως η κατάσταση που ζούμε σήμερα θα έχει ένα βάθος στον χρόνο, και αντίστοιχη κλιμάκωση της κρατικής στρατηγικής. Η σύμπλευση με τον κρατικό μηχανισμό, από την πρώτη κιόλας μέρα, είναι ανησυχητική, καθώς η στρατιωτική διαχείριση της «κρίσης» θα έπρεπε να δεχτεί πολεμική από τον ριζοσπαστικό χώρο. Η αποδοχή της αφήνει το πεδίο ελεύθερο στο κράτος για το ξεδίπλωμα της πιο ολοκληρωτικής ατζέντας. Το κυριότερο βέβαια είναι η συναίνεση που αφήνεται ως παρακαταθήκη (και τα αντίστοιχα κοινωνικά αντανακλαστικά που γεννιούνται), πάνω στην οποία χτίζεται (ήδη εδώ και εβδομάδες) ένα νέο κοινωνικό συμβόλαιο.\nΗ καταστολή δεν έχει χάσει καθόλου χρόνο, και αξιοποιεί την πρόφαση που της δίνεται. Σημείο πρώτο: Κυριακή 15/03 εκκενώθηκε το κτίριο Γκίνη, στο συγκρότημα του Εθνικού Μετσοβίου Πολυτεχνείου στα Εξάρχεια, όπου διέμεναν μετανάστες. Έκτοτε το Πολυτεχνείο παραμένει κλειστό, και η είσοδος επιτρέπεται μόνο με επίδειξη φοιτητικής ταυτότητας και σε συνεννόηση με τον πρύτανη. Ένα ίδρυμα που παραδοσιακά έχει ταυτιστεί με τους αγώνες, που φιλοξενεί στον χώρο του συνελεύσεις και αποτελεί ένα σημείο αναφοράς του ανταγωνιστικού κινήματος πλέον είναι «σφραγισμένο». Αυτός είναι άλλωστε ο βασικός σκοπός της κατάργησης του ασύλου, η αποσύνδεση δηλαδή του κινήματος από τους πανεπιστημιακούς χώρους και την κοινωνικότητα που παρέχουν. Σημείο δεύτερο: Επιχείρηση της Αντιτρομοκρατικής το πρωί της Πέμπτης 19/03, ημέρα εφαρμογής της απαγόρευσης των συγκεντρώσεων, στα γραφεία του «Λαϊκού Μετώπου – Επιτροπή Αλληλεγγύης για τους πολιτικούς κρατούμενους στην Τουρκία και το Κουρδιστάν» με 26 προσαγωγές. Και αν μέχρι χτες (κυριολεκτικά) μπορούσαμε τουλάχιστον να συγκεντρωθούμε ως πρώτη κίνηση αλληλεγγύης, σήμερα απαγορεύεται με κοινωνική νομιμοποίηση.\n«Ο Μπένθαμ θα ήταν περήφανος»…\nΗ ενημέρωση γύρω από τον ιό είναι αρκετά λεπτομερής: Υπάρχει η πιθανότητα κάποιος να νοσήσει χωρίς να εκδηλώσει συμπτώματα, ένα φτέρνισμα μπορεί να είναι ύποπτο, πυρετός σε συνδυασμό με βήχα είναι τα βασικά συμπτώματα, ο ιός μπορεί να επιβιώσει σε επιφάνειες για ώρες, ακόμα και στον αέρα κλπ. Κάθε άτομο είναι ύποπτο, κάθε αντικείμενο, όπως και συμπεριφορές ή συμπτώματα όχι απαραίτητα συνδεδεμένα με τον ιό κ.ο.κ. Το σύνολο της κοινωνικής δραστηριότητας που διαδραματίζεται στον δημόσιο και εξωτερικό χώρο γίνεται «ιατρικά κολάσιμο». Πανοπτικός υπερέλεγχος.\n«Είμαστε σε πόλεμο. Με έναν εχθρό που είναι αόρατος αλλά δεν είναι ανίκητος. Γιατί αν πετύχουμε να περιορίσουμε τη διασπορά της μετάδοσης, θα δώσουμε χρόνο στο σύστημα υγείας να αντιμετωπίσει τα επείγοντα περιστατικά»\n~Κυριάκος Μητσοτάκης, 17/03/2020,\n«έκτακτο διάγγελμα προς τον ελληνικό λαό»\nΣτρατιωτική διαχείριση σημαίνει πόλεμος. Αν το προσεγγίσουμε με οικονομικούς όρους, η αναστολή της λειτουργίας για ένα τμήμα της οικονομίας, και η αντίστοιχη εμφατική ενίσχυση ενός άλλου είναι βασικά χαρακτηριστικά-αποτελέσματα του πολέμου. Όπως και η καταστροφή τμημάτων του κεφαλαίου, και «μείωση» του ανθρώπινου δυναμικού. Πάντα μετά τον πόλεμο, ο καπιταλισμός βρίσκει καμένη γη, πρόσφορο πεδίο για έναρξη ενός νέου κύκλου συσσώρευσης, και εργατικό δυναμικό πειθαρχημένο στην κατάσταση έκτακτης ανάγκης.\n«Μας το λένε, άλλωστε, και οι γιατροί: “Εμείς μένουμε όρθιοι στα νοσοκομεία για εσάς. Και εσείς πρέπει να μείνετε στο σπίτι για εμάς”. Και μας συμβουλεύουν: Μην φέρεστε ως υγιείς που δεν βγαίνουν για να μην νοσήσουν. Αλλά σκεφτείτε διαφορετικά: Σαν να έχετε ήδη τον ιό και δεν πρέπει να τον μεταφέρετε σε άλλους».\n«Εχθρός» σε αυτόν τον πόλεμο είναι ο ίδιος ο ιός. Ιός που δεν μπορεί να εντοπιστεί με υλικούς όρους, καθώς δεν φαίνεται ποιο άτομο τον φέρει, ποιο νοσεί κλπ. Ο «εχθρός» λοιπόν είναι αόρατος, και είναι αυτό το χαρακτηριστικό που τον καθιστά τόσο «ισχυρό». Και ακριβώς επειδή είναι αόρατος, ο πραγματικός εχθρός καθίσταται ο δυνητικός φορέας του, δηλαδή ο άνθρωπος. Ο πόλεμος που βιώνουμε έχει στο στόχαστρό του τον πληθυσμό στο σύνολό του, με σκοπό τη δικτατορικού τύπου πειθάρχηση του τμήματος εκείνου που δεν θα εξοντωθεί.\nΜετά από μία περίοδο εξεγέρσεων που ταρακούνησαν διάφορα σημεία του πλανήτη, δημιουργώντας τριγμούς και ανησυχία στην κυρίαρχη τάξη, ο καπιταλισμός βίωσε άλλη μία «άνοιξη», όπου αμφισβητήθηκε τόσο υλικά, όσο και ιδεολογικά. Με το ξέσπασμα του κορωνοϊού, οι πολιτικές διαχείρισης πληθυσμού («διαχείρισης κρίσεως δημόσιας υγείας») των περισσότερων κρατών συγκλίνουν. Ο πόλεμος, όπως τον περιγράφουμε παραπάνω, είναι παγκόσμιας κλίμακας και διεξάγεται εναντίον του συνολικού πληθυσμού της γης. Βιώνουμε τη μετάβαση από μια εποχή αμφισβήτησης (με εξέχον παράδειγμα τις ταραχές του Χονγκ Κονγκ – «πνεύμονα» της καπιταλιστικής οικονομίας), σε μια εποχή που το κράτος, μέσα από την προστασία της δημόσιας υγείας, αποσπά τη χαμένη συναίνεση, και επανέρχεται ως εγγυητής της δημόσιας ζωής.\nΤο σύστημα της δημόσιας υγείας του ελληνικού κράτους δεν είναι προετοιμασμένο και δεν μπορεί να ανταπεξέλθει σε μία γενικευμένη κρίση του κορωνοϊού. Και δεν υπάρχει περίπτωση μέσα σε αυτή τη συγκυρία και σε μικρό χρονικό διάστημα να φτάσει σε ένα υποτυπωδώς ικανοποιητικό επίπεδο. Η αδυναμία πραγματοποίησης τεστ, παρά την επίταξη των αντιδραστήρων των ιδιωτικών νοσοκομείων και κλινικών, η παραίνεση για παραμονή στο σπίτι σε όποιο άτομο εμφανίσει ύποπτα συμπτώματα, και η νοσηλεία μόνο όσων βρίσκονται σε κρίσιμη κατάσταση, σε συνδυασμό κιόλας με το επιβαρυμένο -από φόρτο εργασίας- ιατρικό προσωπικό είναι ενδεικτικά μιας οριακής κατάστασης. Είναι χαρακτηριστικό πως τα μέτρα καταστολής που λαμβάνονται είναι υπερπολλαπλάσια των αντίστοιχων μέτρων υγειονομικής περίθαλψης. Στην πραγματικότητα, η στρατιωτική διαχείριση της κατάστασης έρχεται να προλάβει όλες τις αντιδράσεις που θα ξεσπάσουν πάνω στην ανεπάρκεια του συστήματος υγείας, είτε πρόκειται για μαζικά ντου σε supermarket από τις φτωχότερες τάξεις, είτε εκδηλώσεις των πιο κανιβαλιστικών ενστίκτων κλπ….\n-Μπάμπης Παπαδημητρίου (πλέον βουλευτής της ΝΔ): «εγώ έχω ακούσει ως ιδέα ότι ενδεχομένως από τα κρατικά νοσοκομεία τα μισά πρέπει τουλάχιστον να κλείσουν… γιατί είναι φορείς ασθενειών, γιατί έχουν πρόβλημα»…\n-Άρης Πορτοσάλτε (δημοσιογράφος του ΣΚΑΙ): «Πρέπει να γκρεμιστούν κιόλας όχι απλώς να κλείσουν!»\n~απόσπασμα από την εκπομπή «Άρης Πορτοσάλτε & Μπάμπης Παπαδημητρίου» (16/05/2019) του skai radio\nΣαφώς για την κατάσταση του συστήματος υγείας ευθύνες υπάρχουν, και βαραίνουν συγκεκριμένα πρόσωπα και πολιτικές. Ο νεοφιλελευθερισμός, που χρόνια διαλαλεί την ιδιωτικοποίηση όλο και περισσότερων κρατικών λειτουργιών, πλέον αναμαζεύεται, με κωμικοτραγικές δηλώσεις του τύπου «υγεία ,παιδεία και ασφάλιση δεν μπορούν να αφεθούν στο αόρατο χέρι μιας δήθεν αυτορρυθμιζόμενης αγοράς». Όσα τέτοια ακόμα και αν ακούσουμε, να μην ξεχάσουμε το βασικότερο: Το γεγονός ότι και για αυτή την «κρίση» οι φτωχοί καλούνται να πληρώσουν.\nΟ κορωνοϊός δεν παρέκαμψε τους εκβιασμούς της μισθωτής εργασίας, ποιος περίμενε κάτι τέτοιο άλλωστε; Έτσι, μπορεί να ανακοινώνονται επιδόματα για όσους εργάζονται σε επιχειρήσεις των οποίων η λειτουργία έπαψε λόγω κορωνοϊού, επιδόματα που δεν απευθύνονται όμως στο μεγάλο κομμάτι της μαύρης εργασίας. Αντίστοιχα, η «απαγόρευση» απολύσεων, δεν σημαίνει πως τα αφεντικά δεν μπορούν ακόμα να εξωθούν εργαζόμενες σε «οικειοθελή αποχώρηση». Και βέβαια, ας μην ξεχνάμε και το μεγάλο κομμάτι της εργατικής τάξης που ρίχνεται στην πρώτη γραμμή της «μάχης», από τους λειτουργούς υγείας, τους ντελιβεράδες, τις εργαζόμενες στα supermarkets, τους βενζινάδες, τηλεφωνήτριες, μπουφέ κλπ, αφενός σηκώνοντας το βάρος λειτουργίας μιας ολόκληρης οικονομίας σε ύφεση, και αφετέρου ρισκάροντας να εκτεθούν στον ιό. Για τις μετανάστριες, τον κόσμο του περιθωρίου, τους έγκλειστους ούτε λόγος…\nΌσο η κατάσταση προχωράει, η ταξική σχέση θα αποτυπώνεται με όλο και πιο ξεκάθαρους όρους. Γιατί κάποια στιγμή θα τελειώσουν τα χρήματα (όχι για όλους βέβαια), και αν τα πράγματα ξεφύγουν από τον έλεγχο του κράτους (αν θεωρήσουμε πως ακόμα είναι), είναι πιθανό ο κόσμος να αρχίσει να πεθαίνει -μόνος- στο σπίτι του. Μάλλον αυτό δεν ισχύει για όσους έχουν τη δυνατότητα μεγάλης διάρκειας απομόνωσης σε εξοχικά, βίλες και χωριά, αλλά για εκείνες που θα αναγκαστούν να παραμείνουν στα αστικά κέντρα, εκεί που ο ιός μεταδίδεται πιο εύκολα λόγω της μεγάλης συγκέντρωσης ανθρώπων. Να δούμε τότε αν η ατομική και κοινωνική υπευθυνότητα θα είναι ικανές να κρατήσουν τον κόσμο «ενωμένο» στο κρατικό πρόσταγμα να παραμείνει στο σπίτι…\nΤι σημαίνει τελικά ατομική ευθύνη, και ποια είναι η κοινωνική της προέκταση; Είναι ένα ερώτημα που πρέπει οπωσδήποτε να απαντηθεί στην επιχειρηματολογία όσων ασπάζονται την κρατική προπαγάνδα και μεθοδολογία. Γιατί αν μείνει θολό χωράει την ατομική ευθύνη του φιλοτομαρισμού και του «κοιτάω τον κώλο μου, μένω σπίτι για να μην την αρπάξω» κλπ. Λογικές που σίγουρα δεν συνάδουν με τη θέση και τη στάση των κοινωνικών αγωνιστών και επαναστατών. Αν πρόκειται για ευθύνη απέναντι τις ευπαθείς ομάδες, τότε -εφόσον υιοθετούμε τα όσα λέγονται για τη μεταδοτικότητα του ιού- οφείλουμε να μείνουμε μακριά τους: Αν μένουμε μαζί με ευπαθή άτομα, να σταματήσουμε αμέσως, και να μην ερχόμαστε σε επαφή. Μία θέση είναι και αυτή, και τίθεται υπό κριτική. Μέχρι εκεί όμως!\nΗ «κρίση» του κορωνοϊού και η διαχείρισή της νομοτελειακά θα προκαλέσουν μία νέα οικονομική κρίση. Κανείς δεν αμφιβάλλει γι’ αυτό, ίσα-ίσα αναμένεται με θέρμη, «την υγειά μας να ‘χουμε». Το στρατιωτικοποιημένο περιβάλλον για τη διάσωση της δημόσιας υγείας μπορεί να διατηρηθεί ή να ανασυρθεί όταν χρειαστεί και για τη διάσωση της οικονομίας. Ο ιός μπορεί να φύγει, κάποια από τα μέτρα θα μείνουν…\nΗ μαζική κουλτούρα του Hollywood και των new era σειρών έχει δώσει εδώ και χρόνια τα απαραίτητα εφόδια. Μεγάλη μάζα του πληθυσμού βρέθηκε έτοιμη να αντιμετωπίσει μία κατάσταση πολεμικών απαιτήσεων, και να υποδεχτεί το κράτος έκτακτης ανάγκης. Αποδεχόμενη αρχικά τη δυστοπία που έχει καταναλώσει ως θέαμα, δέχεται σε δεύτερο χρόνο να βιώσει με πραγματικούς πλέον όρους την αναπαράστασή της, έχοντας μάλιστα ήδη γνώση για το πώς πρέπει να κινηθεί, να συμπεριφερθεί, να προνοήσει, να καταναλώσει κ.α. Μέσα σε αυτό το πλαίσιο εμφανίστηκε η ολοκληρωτική κρατική ατζέντα περπατώντας στο ήδη στρωμένο κόκκινο χαλί, και πλέον εφαρμόζεται χωρίς καμία αντίδραση.\nΗ κυρίαρχη προπαγάνδα διοχετεύεται με κάθε μέσο στην κοινωνία. ΜΜΕ, SMS από τη «Γενική Γραμματεία Πολιτικής Προστασίας», μπατσαρία με παρουσία πιο έντονη από ποτέ, πρωτοβουλίες δημάρχων «όπως η αφαίρεση στεφανιών από μπασκέτες για να μην μαζεύεται κόσμος», τακτικά και έκτακτα διαγγέλματα. Πειθαρχήσεις που εκπορεύονται από τα πάνω και δημιουργούν (κάθετα) ένα γενικευμένο κλίμα φόβου και παράνοιας στους από τα κάτω. Σε δεύτερο χρόνο, ασπαζόμενοι αυτό αυτό ακριβώς το κλίμα, οι άνθρωποι γύρω μας, από τις συγκατοίκους μέχρι τον συνεπιβάτη στο λεωφορείο, «σαν έτοιμοι από καιρό» (βλ. ενότητα ΧVI) διαχέουν (οριζόντια) την κρατική προσταγή.\nΚαταρχάς δεν βοηθά πουθενά η αναπαραγωγή του φόβου και του πανικού και η προσπάθεια να τα επιβάλλουμε στους ανθρώπους δίπλα μας. Ο φόβος δεν είναι μεταφυσικός, έχει πραγματική βάση, και δεν είναι σε καμία περίπτωση κατακριτέος. Η πρώτη μάχη που καλούμαστε να δώσουμε είναι ψυχολογική με τον εαυτό μας, να μην αφήσουμε τον τσαμπουκά μας να σπάσει, να αποδομήσουμε το ιδεολόγημα που προσπαθεί να μας πλασάρει το κράτος.\nΗ απομόνωση τρέφει τον φόβο και τον θάνατο. Ας προετοιμάσουμε δίκτυα υποστήριξης και αλληλεγγύης σε κάθε γειτονιά, αρχικά για να την παλέψουμε εμείς, και στη συνέχεια ας τα βγάλουμε προς τα έξω. Να σπάσουμε την τρομοκρατία.\nΤο κράτος μας ζητάει να μείνουμε σπίτι μας. Τώρα είναι η κατάλληλη στιγμή να διεκδικήσουμε σπίτι για όλα τα άτομα. Να μπούμε στα άδεια σπίτια, airnbnb, ξενοδοχεία για άστεγους, μετανάστριες, αποκλεισμένους.\nΚέντρα κράτησης και χώροι εγκλεισμού είναι εν δυνάμει μαζικά νεκροταφεία. Να ανοίξουν άμεσα και να αφεθεί ελεύθερος ο κόσμος.\nΝα χορηγηθούν άμεσα επιδόματα ανεργίας (αναγκαστικής και γενικής) από το κράτος. Να οργανώσουμε τις εργατικές κινητοποιήσεις, να πληρωθούν όσοι εργάζονται ακόμα με προσαύξηση αργίας. Για όσο διαρκεί αυτή η κατάσταση δεν μπορούμε να πληρώσουμε ενοίκια και λογαριασμούς.\nΕνδιαφέροντα σημεία βάζει και ο Black Athena στο κείμενο: «Πώς να αποφύγετε τον Ιό της Κυριαρχίας; (Έβρος και Κορωνοϊός είναι πόλεμος κοινωνικός!)» https://blackathena.squat.net/o-ios-ths-kuriarxias/\nΠροηγούμενο άρθροΟ ασύμμετρος πόλεμος ή αλλιώς η νέα φύση του πολέμου\nΕπόμενο άρθροΤα χίλια πρόσωπα του ρατσισμού (οπισθόφυλλο)


4 primer νέας γενιάς - YourTipster.gr\nPrimer, το αγαπημένο μας προϊόν για σταθεροποίηση του μακιγιάζ, που το κάνει να διαρκεί ώρες. Είναι το μυστικό των επαγγελματιών για να δώσουν διάρκεια και flawless αποτέλεσμα σε κάθε make up look.\nΟ σωστός τρόπος χρήσης του; Τοποθέτησε το μετά την ενυδατική σου και πριν το foundation ή την tinted cream σου για super λαμπερό αποτέλεσμα.\nΤο νέο beauty trend των primers νέας γενιάς έχει πλέον μπει για τα καλά στις ζωές μας αφού προσφέρουν άμεση διόρθωση του χρωματικού τόνου της επιδερμίδας και των ρυτίδων, ενώ μπορούν να φορεθούν και μόνα τους. Θυμήσου, λοιπόν, πως τώρα με τη νέα τεχνολογία primers νέας γενιάς που λειτουργούν και σαν skin correctors, το primer δεν είναι ένα περιττό βήμα ανάμεσα στην κρέμα και το make up. Είναι εκείνο το βήμα που θα κάνει upgrade στο look σου!\nΑνακάλυψε όλα τα αγαπημένα μας primers νέας γενιάς παρακάτω και δες τι διαφορετικό έχει το καθένα τους, απ’όσα primers γνώριζες μέχρι σήμερα:\nThe Illuminator Radiant Perfecting Primer & Finisher 23,50€\nΈνα primer που ενυδατώνει, λειαίνει και φωτίζει την επιδερμίδα για ένα δροσερό και υγιές αποτέλεσμα. Εφαρμόστε για να προετοιμάσετε την επιδερμίδα σας για να δεχτεί το makeup και ανανεώστε κατά τη διάρκεια της ημέρας για ένα δροσερό και λαμπερό αποτέλεσμα.\nMilk Make Up Blur Stick 12,50€\nΈνα oil-free, ματ primer σε μορφή stick, χωρίς σιλικόνη, που απλώνεται πανεύκολα και “εξαφανίζει” οπτικά τους πόρους και τις λεπτές γραμμές.\nFenty Beauty by Rihanna Pro Filt’r Instant Retouch 32,50€\nOil-free primer που εξουδετερώνει τη λιπαρότητα, μειώνει το μέγεθος των πόρων και δίνει ομοιομορφία στην επιδερμίδα, κάνοντας έτσι ακόμα πιο εύκολη την εφαρμογή του foundation. Ο Τάσος Μαστρογιάννης το δοκίμασε σε video και το αποτέλεσμα φαίνεται ξεκάθαρα στην κάμερα.\nSmashbox Photo Finish Daily Vitamin Primer 16,97€\nTags: Estee Lauder, Fenty, Milk, primer, Smashbox, μακιγιάζ, περιποίηση, πρόσωπο


Θέσεις εργασίας Μηχανικών σ' Ελλάδα | Γραφείο Διασύνδεσης Δ.Π.Θ.\nΑρχική / Θέσεις εργασίας Μηχανικών σ' Ελλάδα\nΘέσεις εργασίας Μηχανικών σ' Ελλάδα\nΟκτ 19, 2017 18:52\nΖητείται τοπογράφος μηχανικός για άμεση εργασία στην Κέρκυρα. Αντικείμενο εργασίας οι αποτυπώσεις/χαράξεις/επιμετρήσεις/σχεδίαση Autocad. Παρέχεται διαμονή και τοπογραφικός εξοπλισμός. Απαραίτητη η κατοχή Ι.Χ. Αποστολή βιογραφικού στο mvaraggoulis@teemail.gr\nΗ εταιρεία ALSVIT επιθυμεί να προσλάβει για τα γραφεία της στην Αθήνα, Μηχανολόγο Μηχανικό ΑΕΙ, μέλος ΤΕΕ, για μόνιμη και αποκλειστική απασχόληση. Απαραίτητη εργοταξιακή εμπειρία, επιθυμητή γνώση Autocad και δυνατότητα επίβλεψης έργων εντός/εκτός Αττικής. Αποστολή Βιογραφικών: a.lappa@alsvit.com\nΗ εταιρεία ALSVIT επιθυμεί να προσλάβει για τα γραφεία της στην Αθήνα, Πολιτικό Μηχανικό ΑΕΙ, μέλος ΤΕΕ, για μόνιμη και αποκλειστική απασχόληση. Απαραίτητη εργοταξιακή εμπειρία, επιθυμητή γνώση Autocad και δυνατότητα επίβλεψης έργων εντός/εκτός Αττικής. Αποστολή Βιογραφικών: a.lappa@alsvit.com\nΤεχνική εταιρεία στο Μαρούσι ζητά Μηχανολόγο ή Ηλεκτρολόγο μηχανικό ΑΕΙ/ΤΕΙ με ελάχιστη εμπειρία 3 ετών σε εργοτάξιο, για επιμετρήσεις, επίβλεψη και σύνταξη σχεδίων as-built ΗΜ εγκαταστάσεων σε εργοτάξιο εντός Αττικής. Απαραίτητα προσόντα: ’ριστη γνώση Autocad, MSoffice, Excel. Αποστολή βιογραφικών στο jobs@2lamdaenergy.gr\nΖητείται από τεχνική εταιρία αρχιτέκτονας μηχανικός με καλή γνώση 3D σχεδιασμού για εργασία σε Αθήνα και Κέρκυρα. Βιογραφικά στο e-mail: info@ergopraxis.gr FAX:210/6754320\nΑττική, Νησιά Ιονίου


: updates.hellasmagazine.gr: Τέχνη: Καθημερινή ενημέρωση 11 Οκτωβρίου 2019\nΕγκαινιάστηκε η εικαστική έκθεση Interstellar Art στο Ίδρυμα Ευγενίδου-Νέο Ψηφιακό Πλανητάριο. Περισσότερα από 35 έργα ζωγραφικά, γλυπτά ...\nΜε αυτό τον τίτλο κυκλοφόρησε ο τόμος 29 της Μαρξιστικής Σκέψης. Περιλαμβάνει ένα εκτενές αφιέρωμα, άνω των 450 σελίδων, στη σοβιετική τέχνη της ...\nΤότε ο μικρός Κουρτ επισκέπτεται μαζί με την αγαπημένη του θεία Ελίζαμπετ μια έκθεση "εκφυλισμένης τέχνης", οργανωμένη από το ναζιστικό καθεστώς.\nΘΡΙΑΣΙΟ (Δελτίο Τύπου) (Ιστολόγιο)\nΤην Κυριακή 6 Οκτωβρίου 2019 στο κατάμεστο κινηματοθέατρο 'Γαλαξίας' πραγματοποιήθηκε η παρουσίαση και προβολή της βραβευμένης ταινίας με ...\nΟι ρίζες της βρίσκονται πολύ πίσω, γύρω στο 1530μ.Χ., περίοδο κατά την οποία σκλάβοι από την Αφρική, κυρίως την περιοχή της Angola, έφτασαν ...\nΛιουμπόβ Ποπόβα: «Ζωή σαν έργο τέχνης»- Μεγάλη έκθεση έργων της καλλιτέχνιδας Ρώσικης ...\nΧρειάζεται άραγε ο άνθρωπος τίποτε άλλο εκτός απ' τη ζωή και την τέχνη; Πιστεύω πως όχι: δεν χρειάζεται τίποτε άλλο, απ' αυτά τα δύο προκύπτει ...\nΤο Φεστιβάλ Τέχνης και Ψυχικής Υγείας ART4MORE 2019 με θεματική "No Story Untold" θα πραγματοποιηθεί από την Κ.Σ.Δ.Ε.Ο.\nΕτικέτες 2019, Ειδήσεις, Οκτώβριος, Τέχνη


Επιστροφή με Προσοχή #plenoumexerakia - Our Beauty Wonderland\nin\tΔιάφορα\ton\t 21 Μαΐου 2020\t 21 Μαΐου 2020\t Share\tFacebook Twitter Pinterest Email\nΉρθε η ώρα να επιστρέψεις σιγά σιγά στη δουλειά, το σχολείο ή/και στις μετακινήσεις σου με τα ΜΜΕ; Όλοι ανυπομονούμε για την επιστροφή μας στην καθημερινότητα που τόσο μας έλειψε. Θυμήσου, όμως, πως πρέπει να το κάνουμε με προσοχή.\nΣυνεχίζουμε λοιπόν να είμαστε σχολαστικοί με την προσωπική μας υγιεινή και δεν ξεχνάμε πόσο σημαντικό είναι, τώρα ακόμη περισσότερο, το σωστό και συχνό πλύσιμο των χεριών μας.\nΣτο σπίτι εμείς αγαπάμε τόσο τα υγροσάπουνα όσο και τις μπάρες σαπουνιού. Στην τσάντα μας θα βρεις πάντα αντιβακτηριδιακά μαντηλάκια και αντισηπτικό gel χεριών. (Το limited edition hand gel της SpiriTime έχει φανταστική μυρωδιά.)\nΦυσικά τα χέρια μας ταλαιπωρούνται από το συχνό πλύσιμο. Γι’αυτό παντού και πάντα μαζί μας είναι και η κρέμα χεριών μας. Αυτή την περίοδο αγαπήσαμε την Organic Cherry & Lotus από την Organic Shop γιατί είναι σούπερ ενυδατική και μυρίζει τόσο όμορφα.\nΕσύ ποιο προϊόν ξεχώρισες σε αυτές τις ιδιαίτερες συνθήκες;\n← Face Oils: Είναι για Όλους;\nCeraVe Foaming Cleanser και Καθάρισες →


Ο Κουβέλης... εμφανίστηκε και μίλησε για την υπουργοποίηση του: Δεν παραχώρησα την ιδεολογία μου\n#Tags: αναπληρωτής υπουργός Εθνικής Άμυνας | Πάνος Καμμένος | Φώτης Κουβέλης\n03/03/18 • 18:40 | UPD 03/03/18 • 22:33\nΌσον αφορά τα ελληνοτουρκικά, ο κ. Κουβέλης σημειώνει, μιλώντας στο ΑΠΕ/ΜΠΕ, ότι «η Ελλάδα είναι χώρα της ειρήνης», όμως «η τουρκική προκλητικότητα στο Αιγαίο αντιμετωπίζεται με τη χρήσιμη νηφαλιότητα και την πολυεπίπεδη εξωτερική μας πολιτική. Τα σύνορά μας, άλλωστε, είναι σύνορα της Ευρώπης». Αναφορικά δε, με την ευρωπαϊκή προοπτική της γείτονος, ο Φώτης Κουβέλης υπογραμμίζει ότι «η χώρα μας είναι υπέρ της ευρωπαϊκής προοπτικής της Τουρκίας, με τις προϋποθέσεις και τις υποχρεώσεις της έναντι του ευρωπαϊκού δημοκρατικού κεκτημένου»\nΕρωτηθείς από το ΑΠΕ για τη συνεργασία του με τον υπουργό Εθνικής Άμυνας, αναφέρει ότι «η συνεργασία με τον κ. Καμμένο έχει ως βασικό στοιχείο την επιδίωξη για θετικό αποτέλεσμα της κυβερνητικής πολιτικής στο σημαντικό ζήτημα της εθνικής άμυνας και των Ενόπλων Δυνάμεων. Ούτε ο κ. Καμμένος, ούτε ο ΣΥΡΙΖΑ και προφανώς ούτε εγώ, εκχωρήσαμε την πολιτική και ιδεολογική μας ταυτότητα στο όνομα αυτής της συνεργασίας».\nΑκολουθεί το πλήρες κείμενο της συνέντευξης του αναπληρωτή υπουργού Εθνικής Άμυνας Φώτη Κουβέλη στο Αθηναϊκό/Μακεδονικό Πρακτορείο Ειδήσεων:\nΠοια εξέλιξη υπάρχει, κύριε υπουργέ, σε σχέση με τη σύλληψη των δύο στελεχών των Ενόπλων Δυνάμεων και την παραπομπή τους σε τουρκικό δικαστήριο;\nΈχουν γίνει και συνεχίζουν οι αναγκαίες ενέργειες, τόσο στο διπλωματικό επίπεδο όσο και στο επίπεδο της ηγεσίας των Ενόπλων Δυνάμεών μας, για την αντιμετώπιση του θέματος. Οι συνθήκες κάτω από τις οποίες τα δύο στελέχη των Ενόπλων Δυνάμεών μας φέρονται να έχουν εισέλθει σε τουρκικό έδαφος, οι συνθήκες νέφωσης και πυκνού χιονιού, καθιστούν πρόδηλη την έλλειψη της πρόθεσής τους να εισέλθουν παράνομα και μάλιστα με τη στρατιωτική στολή τους, τα διακριτικά τους και τον οπλισμό τους. Θέλω να πιστεύω ότι το περιστατικό θα αξιολογηθεί από τις τουρκικές αρχές στις πραγματικές του διαστάσεις.\nΚύριε υπουργέ, αναλαμβάνετε ένα κρίσιμο πόστο σε μια περίοδο ιδιαίτερα σύνθετη όσο και δύσκολη, δεδομένης της τουρκικής προκλητικότητας στο Αιγαίο. Ποια πρέπει να είναι η απάντηση της ελληνικής κυβέρνησης;\nΗ Ελλάδα είναι χώρα της ειρήνης, την οποία και υπηρετεί. Οι διεθνείς συνθήκες καταγράφουν και ορίζουν με σαφήνεια τα σύνορα και τα δικαιώματα της χώρας μας τα οποία αταλάντευτα υπερασπιζόμαστε. Η τουρκική προκλητικότητα στο Αιγαίο αντιμετωπίζεται με τη χρήσιμη νηφαλιότητα και την πολυεπίπεδη εξωτερική μας πολιτική. Τα σύνορά μας, άλλωστε, είναι σύνορα της Ευρώπης. Η ψύχραιμη αντιμετώπιση των προκλήσεων αποτελεί τη σταθερή, ανεκχώρητη και ανυποχώρητη υπεράσπιση των κυριαρχικών μας δικαιωμάτων.\nΗ πορεία της χώρας, μετά το τέλος του προγράμματος, πόσο μπορεί να επηρεαστεί -εάν επηρεάζεται- από τη σχέση μας με την Τουρκία;\nΗ πορεία της χώρας με το τέλος του προγράμματος δεν επηρεάζεται από τις σχέσεις με την Τουρκία. Η τυχόν επιλογή της Τουρκίας για κλιμάκωση των εντάσεων δεν θέλουμε να υπάρξει. Ένα τέτοιο ενδεχόμενο θα διαμορφώσει, εκ των πραγμάτων, κλίμα και συνθήκες πρόσθετων υποχρεώσεων και ενεργειών της χώρας στο επίπεδο της εξωτερικής πολιτικής.\nΠαρότι η Ελλάδα είναι παγίως υπέρ της ευρωπαϊκής προοπτικής της γείτονος, παρατηρούμε ότι οι Ευρωπαίοι ομόλογοί μας δεν είναι και τόσο θετικοί πια. Ποια πρέπει να είναι η θέση της Αθήνας; Και πόσο αυτή πρέπει να λαμβάνει υπ’ όψιν τη συγκυρία, για παράδειγμα τη στάση που η ‘Αγκυρα κρατά στην κυπριακή ΑΟΖ;\nΗ χώρα μας είναι υπέρ της ευρωπαϊκής προοπτικής της Τουρκίας, με τις προϋποθέσεις και τις υποχρεώσεις της έναντι του ευρωπαϊκού δημοκρατικού κεκτημένου. Είναι δική της υπόθεση εάν θέλει, στο πλαίσιο των πολιτικών σχεδιασμών της, να ανταποκριθεί σε αυτές τις προϋποθέσεις και υποχρεώσεις.\nΠαγίως η Αριστερά ήταν υπέρ της μείωσης των εξοπλισμών. Πόσο εφικτό, όμως, είναι αυτό όταν γείτονές σου δεν είναι η Ελβετία και η Δανία;\nΗ Ελλάδα δεν επιλέγει και ούτε θέλει τη συμμετοχή της στη λεγόμενη κούρσα του ανταγωνισμού των εξοπλισμών. Εκείνο που πράττει είναι η εξασφάλιση των ικανών στοιχείων που υπερασπίζονται και θωρακίζουν την ικανή και αναγκαία άμυνα της χώρας. Κι αυτό αποτελεί την υπεύθυνη θέση μας.\nΠοια μπορεί να είναι η συνεργασία σας με τον κ. Καμμένο, με το δεδομένο ότι, όπως κάποια μέσα δικτύωσης σας αποδίδουν, έχετε πει στο παρελθόν ότι δεν νοείται συμμαχία της Αριστεράς με τον κ. Καμμένο;\nΗ συνεργασία με τον κ. Καμμένο έχει ως βασικό στοιχείο την επιδίωξη για θετικό αποτέλεσμα της κυβερνητικής πολιτικής στο σημαντικό ζήτημα της εθνικής άμυνας και των Ενόπλων Δυνάμεων. Ούτε ο κ. Καμμένος, ούτε ο ΣΥΡΙΖΑ και προφανώς ούτε εγώ, εκχωρήσαμε την πολιτική και ιδεολογική μας ταυτότητα στο όνομα αυτής της συνεργασίας. ‘Αλλωστε, κι όταν, ως πρόεδρος της τότε ΔΗΜΑΡ, συμβάλλαμε στη συγκρότηση κυβέρνησης, το 2012, με τη ΝΔ και το ΠΑΣΟΚ, το πράξαμε από θέση ευθύνης για τη χώρα, χωρίς εκχώρηση των πολιτικών και ιδεολογικών μας θέσεων. Η αποχώρησή μας δε, από την τότε κυβέρνηση έγινε με την πολιτική βεβαιότητα ότι η χώρα έπρεπε να αλλάξει σελίδα. Και άλλαξε.\nΒλέπουμε να είναι σε εξέλιξη μια μεγάλη «μάχη» στους κόλπους των δικαστικών. Ως νομικό και πρώην υπουργό Δικαιοσύνης, σας ανησυχεί; Πώς θα επουλωθεί η «πληγή»;\nΗ ένταση που καταγράφεται στους κόλπους των δικαστικών λειτουργών είναι δυσάρεστη, κλονίζει τη σχέση εμπιστοσύνης των πολιτών στο κράτος δικαίου και αμφισβητεί την ανεξαρτησία της Δικαιοσύνης. Εκείνο που χρειάζεται είναι η συναίσθηση του ίδιου του δικαστή ότι είναι «τρίτος» και δεν συνδέεται με κανένα στοιχείο της υπόθεσης που κρίνει. Αυτονόητο στοιχείο για το κύρος του αποτελεί η μη εμπλοκή του, άμεση ή έμμεση, φανερή ή κρυπτόμενη, στην πολιτική αντιπαράθεση. Έχω τη βεβαιότητα ότι οι ίδιοι οι δικαστικοί λειτουργοί, στη μεγάλη πλειονότητά τους, δεν θέλουν και δεν επιθυμούν τη διαμάχη στους κόλπους τους.\nΝεκρός 20χρονος στρατιώτης εν ώρα υπηρεσίας στην Ημαθία!


Κορωνοϊός: Τι είναι πιο αποτελεσματικό -Το πλύσιμο με σαπούνι ή το αντισηπτικό τζελ; – Doctor Assistant\nΑρχική/Ειδήσεις Ημέρας/Κορωνοϊός: Τι είναι πιο αποτελεσματικό -Το πλύσιμο με σαπούνι ή το αντισηπτικό τζελ;\nΗ εξάπλωση του κορωνοϊού σε όλο τον κόσμο γίνεται με ραγδαίους ρυθμούς και οι ειδικοί τονίζουν πως πρέπει να πλένεται καλά τα χέρια σας για την αποφυγή μόλυνσης. Και ιδού τίθεται το ερώτημα: Τι είναι καλύτερο; Το πλύσιμο με σαπούνι ή το αντισηπτικό τζελ;\nΕάν όμως βρίσκεστε σε εξωτερικό περιβάλλον, χωρίς άμεση πρόσβαση σε κάποιον νιπτήρα για να πλύνετε τα χέρια σας – κατά την διάρκεια των μετακινήσεων, για παράδειγμα – το απολυμαντικό τζελ χεριών και τα μαντηλάκια, μπορεί να είναι ένα αποτελεσματικό εργαλείο για να σκοτώσετε τα μικρόβια. Μάλιστα, εκείνα που έχουν τουλάχιστον 60% αλκοόλ τείνουν να είναι τα πιο αποτελεσματικά, σύμφωνα με τα Κέντρα Ελέγχου και Πρόληψης Νοσημάτων (ελέγξτε το πίσω μέρος της συσκευασίας για φράσεις όπως αιθυλική αλκοόλη, αιθανόλη, ισοπροπανόλη ή ν-προπανόλη).\nΒέβαια, ακόμη κι αν έχετε πάρει το καλύτερο αντισηπτικό τζελ ή αντιβακτηριακό σαπούνι, αλλά εάν δεν πλένετε σωστά τα χέρια σας ή δεν χρησιμοποιείτε σωστά το πρώτο, μπορεί ακόμη να μεταφέρετε τον ιό στα χέρια σας, όπως λέει ο Μπαντέλια.\nΤο Κέντρο Ελέγχου και Πρόληψης Νοσημάτων συνιστά να υγραίνετε τα χέρια με καθαρό, τρεχούμενο νερό – είτε ζεστό είτε κρύο – και στην συνέχεια να τα πλένετε με σαπούνι. Κατά την διάρκεια του πλυσίματος, βεβαιωθείτε ότι τα χέρια σας έχουν σαπούνι και στην μέσα πλευρά, μεταξύ των δαχτύλων και κάτω από τα νύχια. Τρίψτε τα χέρια για τουλάχιστον 20 δευτερόλεπτα, ξεπλύνετε καλά και στην συνέχεια σκουπίστε τα με μία καθαρή πετσέτα ή αφήστε τα να στεγνώσουν στον αέρα.\nΠροσλήψεις και παρεμβάσεις στα φαρμακεία του ΕΟΠΥΥ για την εξυπηρέτηση ασφαλισμένων


Μαγικές στιγμές χάρισαν οι Βετεράνοι στη Σίφνο [pics] - Sportcyclades.gr\nΗ εκδήλωση-ποδοσφαιρική γιορτή, προσέφερε θέαμα πολλών αστέρων και βρήκε Έλληνες επίλεκτους και βετεράνους Πανσιφναϊκού, ισόπαλους 5-5. Επίσης, τιμήθηκαν βετεράνοι άσοι του «θρύλου», που έχουν γράψει τη δική τους ιστορία στο ποδόσφαιρο της χώρας μας…\nΓράφει ο Δημήτρης Κουμουρτζής (flogasport.gr)\nΠρωτόγνωρες ήταν οι εικόνες, που είχαμε την χαρά να ζήσουμε με την αποστολή των επίλεκτων βετεράνων ποδοσφαιριστών πολλοί από τους οποίους έχουν φορέσει τη φανέλα με το εθνόσημο, από την ώρα που πατήσαμε στη Σίφνο, μέχρι την ώρα που αποχωρήσαμε. Κατ αρχήν ο «οικοδεσπότης» πρόεδρος της Π.Ε.Φ.Ο. του νησιού Γιάννης Καλόγηρος και οι διοργανωτές του αγώνα, άνοιξαν την αγκαλιά τους και μας αντιμετώπισαν σα να μας γνώριζαν χρόνια!\nΟι επίλεκτοι βετεράνοι με τον πρόεδρο της ΠΕΦΟ Σίφνου Γιάννη Καλόγερο και τον προπονητή των βετεράνων του Πανσιφναϊκου Γιάννη Λεμονή. Κάτω: Αρμίλαγος, Μπονόβας, Σταυρόπουλος, Λάλας. Πάνω από δεξιά: Πατσιαβούρα, Κελεσίδης, Γεωργιάδης, Καλτσάς, Δαμιανίδης, Γεροθόδωρος, Καρούλιας, Σταμάτης\nΚαι να σκεφτεί κάποιος, ότι με εξαίρεση τους Μπονόβα, που πάει από το 1987 στο νησί, τον Κελεσίδη, που είχε πάει πρόσφατα για να τιμηθεί, τον Γεωργιάδη, που είχε επισκεφτεί με τους βετεράνους της ΑΕΚ πριν από πέντε χρόνια στη Σίφνο, τον Καρούλια, που απλά είχε πάρει ‘γεύση’ από το λιμάνι και τον υπογράφοντα, όλοι οι άλλοι, επισκέπτονταν για παρθενική φορά το νησί. Ένα νησί που δεν είναι απλά πανέμορφο και «παρθένο» σε πολλά του σημεία, αλλά έχει και το δικό του ιδιαίτερο χρώμα. Η εκδήλωση που διοργάνωσε το παράτημα της Π.Ε.Φ.Ο Σίφνου με τον πρόεδρό του Γιάννη Καλόγερο, σε συνεργασία με τον Δήμο, για την οικονομική ενίσχυση του ιατρείου στο νησί, ήταν γιορτή. Τόσο για τη Σίφνο και το ποδόσφαιρο στο νησί, όσο και για τους συμμετέχοντες σε αυτήν βετεράνους ποδοσφαιριστές.\nΕικόνα από την δεξίωση στην «Ωραία Σίφνο» με τους επίλεκτους ποδοσφαιριστές και τον υπογράφοντα να κρατάμε το ποτήρι για να πιούμε στην υγεία του οικοδεσπότη Γιάννη Κολόγηρου, που διακρίνεται όρθιος δεξιά, με ένα μπουκάλι σαμπάνια στο χέρι\nΚαι γύρω στις 17:30 αναχώρηση με το πούλμαν του Δήμου, για το γήπεδο, που ήταν προγραμματισμένη η ποδοσφαιρική γιορτή βετεράνων, για τις 18:00 του Σαββάτου 9 Ιουνίου στο στολίδι «Γ. και Θ. Σιγγελίδη», στην περιοχή του Θόλου. Και την γιορτή απόλαυσαν περίπου 300 τυχεροί θεατές, μεταξύ των οποίων και γνωστός για τα φιλο-Ολυμπιακά του αισθήματα βετεράνος δημοσιογράφος Σταύρος Τσώχος.\nΓΙΑΝΝΗΣ ΚΑΛΟΓΕΡΟΣ: «ΑΝΗΚΕΤΕ ΣΕ ΟΛΗ ΤΗΝ ΕΛΛΑΔΑ»\nΟ Γιάννης Καλογήρου καλωσόρισε τους βετεράνους διεθνείς και τόνισε μεταξύ άλλων: «Ως πρόεδρος της Π.Ε.Φ.Ο Σίφνου, σας καλωσορίζω στο όμορφο νησί μας. Και σας ευχαριστώ που αποδεχτήκατε την πρόσκληση και μας τιμάτε με την παρουσία και τη διεξαγωγή του φιλικού αγώνα με την ομάδα μας. Αποτελείτε σύμβολα μιας άλλης εποχής, για το ποδόσφαιρό μας. Γατί στις εποχές που αγωνιζόσασταν οι περισσότεροι, ο κόσμος που πήγαινε γήπεδο, ήταν φίλαθλοι. Δεν ήταν οπαδοί. Αντίπαλοι ήταν μόνο στο γήπεδο για 90λεπτά. Πηγαίνανε μαζί στο γήπεδο, φεύγανε μαζί αγαπημένοι και μονιασμένοι. Και αυτό πρέπει να γίνει παράδειγμα και στην δύσκολη περίοδο που διανύουμε. Και εσείς πρέπει να εξελιχθείτε σε φωτεινό φάρο, που μπορεί να οδηγήσει στην αναγέννηση του φίλαθλου κινήματος στην χώρα μας. Το ποδοσφαιρικό σας μέγεθος και το ήθος σας, ανέβασαν το ελληνικό ποδόσφαιρο και μέσα από τους συλλόγου σας και μέσα από τη συμμετοχή σας στην Εθνική ομάδα. Και ποδοσφαιριστές όπως οι Κελεσίδης, Παντέλης, Μπονόβας, Σταυρόπουλος, Καρούλιας, Πατσιαβούρας, Γεροθόδωρος, Καλτσάς, Γεωργιάδης, ανήκουν σε όλους τους Έλληνες και ξεφεύγοντας από τα στενά συλλογικά σύνορα. Ανήκουν σε όλη την Ελλάδα. Και χαιρόμαστε που σήμερα είστε στο νησί μας. Να είστε καλά εσείς και οι οικογένειές σας»\nΚαι για το πόσο σημαντικός ήταν ο αγώνας που διοργάνωσε η ΠΕΦΟ Σίφνου, αξίζει να αναφέρουμε τον χαιρετισμό-ευχαριστήριο, από την πρόεδρο του Ιδρύματος στήριξης του ιατρείου στο νησί, Αποστολία Γεωργάρη, που μεταξύ άλλων ανέφερε: «Η σημερινή μέρα είναι σημαντική για το νησί μας, αφού αποτελεί τιμή για όλους μας, η επίσκεψή σας, η οποία ξυπνάει μνήμες. Όχι μόνο στους φιλάθλους, αλλά σε όλους μας , όταν μικρά παιδιά παίζοντας μπάλα στα σοκάκια και τις αλάνες, αγόρια και κορίτσια, προσπαθούσαμε να μιμηθούμε, τα μεγάλα ονόματα του ποδοσφαίρου εκείνης της εποχής. Διπλό, το μεγάλο μας ευχαριστώ, σ εσάς, που ήρθατε να παίξετε , ν αγωνιστείτε να διδάξετε νέους πρόθυμα, δεχόμενοι τον σκοπό που οι βετεράνοι Σίφνου, με τον δημιουργό τους Ιωάννη Λεμονή, σε συνεργασία με την Π.Ε.Φ.Ο. του νησιού, και τον πρόεδρο της Ιωάννη Καλόγηρο, για πολλοστή φορά διοργανώνει για τη στήριξη του ιατρείου μας»\nΟ Παναγιώτης Κελεσίδης, πήρε τιμητική πλακέτα από τον Γιάννη Καλόγερο, για την προσφορά του στο ελληνικό ποδόσφαιρο\nΚαι συνέχισε: Μέσα στις δύσκολες εποχές που ζούμε, είναι αξιέπαινες οι προσπάθειες της έμπρακτης απόδειξης του όρου φιλανθρωπία. Αποδεικνύεται όλοι σας, ότι ο αθλητισμός τηρεί τη διαχρονική αξία της ρήσης των αρχαίων «Νους υγιής, εν σώματι υγιή». Ο αθλητισμός είναι αλτρουισμός αλληλεγγύη, σεβασμός και αγάπη για τον συνάνθρωπο. Γίνεστε παραδείγματα για μίμηση στις νέες γενιές, να συνεχίσουν τις αξίες και τα ιδανικά αυτά, που για πολλά χρόνια οι αθλητές υπηρέτησαν. Ειλικρινείς και εγκάρδιες ευχαριστίες σε όλους και ελπίζουμε να σας δούμε και πάλι σύντομα στο νησί μας»\nΟι δύο ομάδες, μπήκαν στον αγωνιστικό χώρο με τη συνοδεία των παιδιών, που αγωνίζονται στις Ακαδημίες του Πανσιφνιακού. Χαιρέτησαν τους θεατές και ο αντιδήμαρχος Σίφνου Γιώργος Σταυριανός, προσέφερε εκ μέρους του Δήμου, στον αρχηγό των επίλεκτων Παναγιώτη Κελεσίδη, ένα πήλινο φωτοστάτη, αντίγραφο αυτού που υπήρχε στα σπίτια του νησιού στις αρχές του 18ου αιώνα. Επάνω του μάλιστα ήταν σκαλισμένη η ημερομηνία τέλεσης του αγώνα και η επιγραφή ανέφερε τον τόπο, τον δωρητή (σ.σ .Δήμος Σίφνου) και τις συμμετέχουσες στον αγών α ομάδες. Ο Παναγιώτης Κελεσίδης, που ήταν πλαισιωμένος απ όλους τους συμπαίκτες του στην ομάδα επίλεκτων διεθνών άσων, επεσήμανε μεταξύ άλλων: «Είμαστε εδώ, ποδοσφαιριστές, από Ολυμπιακό, Παναθηναϊκό, ΑΕΚ, ΠΑΟΚ, Απόλλωνα και άλλες ομάδες για να αποδείξουμε ότι δεν έχουμε να χωρίσουμε τίποτε , γιατί το ποδόσφαιρο ενώνει», τόνισε ο 68χρονος άσος.\nΟ αγώνας, ήταν μεγάλη γιορτή για όλους όσους συμμετείχαν, αλλά και για το νησί. Είναι χαρακτηριστικό, ότι σε αυτή την γιορτή συμμετείχαν από τον μικρότερο σε ηλικία γιό του αειθαλή Χρήστου Καλτσά, τον 26χρονο Κώστα, μέχρι τον Μπάμπη Σταυρόπουλο, ο οποίος στις 23 Ιουνίου, θα ‘κλείσει’ τα 71 του χρόνια. Και ήταν πρωτότυπο, ότι οι διοργανωτές επέλεξαν να διευθύνουν τον αγώνα, παιδιά από την ομάδα που αγωνίζονται στις Ακαδημίες του Πανσιφναϊκού, τις οποίες στηρίζουν με την εργασία τους οι Γιώργος Χρύσος και Ματθαίος Φράγκος. Επέλεξαν λοιπόν τον πρώτο σκόρερ στην U19 της ομάδος Λουτσιάνο Μπαρίμι και τους Κωνσταντίνο Φράγκο και Χρήστο Ατσόνιο, βάζοντάς τους να έχουν μεγάλο μερίδιο συμμετοχής στο κλίμα χαράς, που επικράτησε. Να σημειώσουμε ότι και οι τρεις ‘ρέφερι’ , παρά το μικρό της ηλικίας τους, έχουν συμμετοχή και στην ανδρική ομάδα του Πανσιφναϊκού, που αγωνίζεται στην Α΄ κατηγορία Κυκλάδων.\nΉταν ωραίο να βλέπει κάποιος τους άσους του παρελθόντος να παραδίδουν κατά διαστήματα ποδοσφαιρικά μαθήματα με την απλότητα των κινήσεών τους. Αίσθηση πάντως έκανε σε πολλούς, η απόδοση του 60χρονου Νίκου Πατσιαβούρα, με την εντυπωσιακή θητεία σε Λάρισα, Παναθηναϊκό και Άρη, που αγωνίστηκε στη θέση του πλάγιου μπακ, να… αλωνίζει το γήπεδο. «Θα κάνουμε αντιτόπιγκ κοντρόλ στον Πατσιαβούρα, να μάθουμε τι έχει πάρει και τρέχει τόσο πολύ» είπε χαριτολογώντας σε κάποια στιγμή του αγώνα ο Γιάννης Λεμονής. Γιατί ο Νίκος, έτρεξε για… τρείς και απέδειξε ότι η ηλικία είναι απλά ένας αριθμός και δεν έχει σημασία, όταν κάνει κάτι με κέφι. Κάλυψε χώρους τόσο από αριστερά, όσο και στο κέντρο της άμυνας και έδωσε πολλές μάχες με τον πολύ νεότερό του Αντώνη Ατσόνιο, ο οποίος μπορεί να μη σκόραρε, όμως αποτελούσε την αιχμή του δόρατος για τους γηπεδούχους στην δεξιά τους πλευρά.\nΑναφορά όμως και στον Λάμπρο Γεωργιάδη. Τον άσο, με τα τεράστια φυσικά προσόντα και το αστείρευτο ποδοσφαιρικό ταλέντο που διαθέτει την φυσική δύναμη και την εντυπωσιακή επιτάχυνση και ο οποίος έχει αγωνιστεί σε όλες τις θέσεις εκτός από αυτή του τερματοφύλακα! Ο 55χρονος ταχυπόδαρος άσος, ξεκίνησε από την Αναγέννηση Άρτας, πήρε τίτλους με την ΑΕΚ και ‘έκλεισε’ την καριέρα του στην Καλαμάτα. Κάποιοι μάλιστα τον χαρακτήρισαν ‘νέο Αρδίζογλου’, επισημαίνοντας ότι εάν έπαιζαν την ίδια περίοδο στην ΑΕΚ της εποχής Φάντροκ, οι «κιτρινόμαυροι» θα είχαν φτάσεις στο τελικό του ΟΥΕΦΑ το 1977 , αποκλείοντας και την μεγάλη Γιουβέντους, που εκείνη την περίοδο, κατέκτησε το τρόπαιο. Ο Λάμπρος με ατομική ενέργεια και ιδανικό πλασέ στο 49΄ έδωσε το προβάδισμα με 3-4 στους επίλεκτους ενώ είχε πολύ καλή συνεργασία με Μπονόβα και Αρμύλαγο, κάνοντας με την ταχύτητα τους ουκ ολίγες φορές, άνω-κάτω την άμυνα των γηπεδούχων. Μετά τον αγώνα μάλιστα, του αποδόθηκαν εύσημα., όχι μόνο για τις τεράστιες αγωνιστικές του ικανότητες, αλλά κα για την πραότητα του χαρακτήρα του.\nΓια τους γηπεδούχους, να σημειώσουμε ότι λειτούργησε κατά διαστήματα πολύ καλά ο άξονάς τους. Θα ξεκινήσουμε, με αναφορά στον Θοδωρή Γιαρεμέ, η φυσιογνωμία του οποίου δέσποζε στο κέντρο της άμυνας των βετεράνων Πανσιφνααϊκού και με αυταπάρνηση ανέκοψε πολλές επιθέσεις των φιλοξενούμενων.\nΑναφορά ακόμη και στους Γιώργο Χρύσο και Ματθαίο Φράγκο, (σ.σ είναι προπονητές στις ομάδες Ακαδημιών του Πανσιφναϊκού) οι οποίοι έκαναν σημαντική δουλειά στο κέντρο. Αλλά και τον Γιάννη Χουζούρη, που έτρεξε πολύ από δεξιά και είχε ιδανική συνεργασία με τον Αντώνη Ατσόνιο . Στους ποδοσφαιριστές, που διαθέτουν προσόντα και διακρίθηκαν με τις ενέργειές τους να καταγράψουμε ακόμη τους Δημήτρη Ζιώγα και Αντώνη Κορακή, που είχε καλέ κινήσεις ως κυνηγός, αλλά και τον Αντώνη Χρύσο, που προσέφερε βοήθειες. Και φυσικά τον κόουτς Γιάννη Λεμονή , ο οποίος έτρεξε πολύ και είχε καλή συνεργασία με τους συμπαίκτες του στον χώρο του κέντρου\n@8΄ Από σέντρα του Αντώνη Ατσόνιου, ο Γιάννης Κάραβος με κεφάλια ισοφαρίζει1-1\nΔυο άσοι, που έγραψαν στην ΑΕΚ την δική τους ιστορία. Ο Λάμπρος Γεωργιάδης με τον Δημήτρη Δημητριάδη\n@70΄ Ανατροπη Ματθαίου Φράγκου από Κώστα Χαλτσα, πέναλτι. Το εκτελεί ο Νίκος Κάραβος και 5-5\nΒΕΤΕΡΑΝΟΙ ΠΑΝΣΙΦΝΑΙΚΟΥ(Εκλέκτορες Γιάννης Λεμονής-Ματθαίος Φράγκος) Νικόλαος Καραβος , Αντώνης Καμπουράκης, Θεόδωρος Διαρεμές, Αντωνιος Ατσόνιος, Γεώργιος Χρυσός, Ιωάννης Κάραβος, Ματθαίος Φράγκος, Δημήτριος Ζιώγας, Ιωάννης Λεμονός, Δημήτρης Δημητριάδης, Ιωάννης Χουζούρης(αρχική ενδεκάδα)Ανδρέας Καλογήρου, Πολυχρόνης Μυτιληναίος, Γεώργιος Ατσόνιος, Αντώνης Κορακής, Αντώνης Χρυσός, Ανδρέας Τρούλος, Γεώργιος Βασσάλος\nΑκολούθησε η επιστροφή μας στο ξενοδοχείο, για μικρή χαλάρωση, αφού μας περίμενε το… τρίτο ημίχρονο του αγώνα στην ταβέρνα- ρεστοράν «Η Ωραία Σίφνος» , που μας περίμεναν πολλές εκπλήξεις\nΣτην αυλή της ταβέρνας «Η Ωραία Σίφνος» λοιπόν, με φόντο τα φωτάκια από τα σπίτια της Απολλωνίας, που τα ένοιωθες σα να είναι πυγολαμπίδες, αλλά και κάτω από την δροσιά που πρόσφεραν τα φύλα από τα δένδρα που υπάρχουν στην εντυπωσιακής ομορφιάς αυλή, (σ.σ. μια από τις πρωτοτυπίες της είναι ότι έχει δημιουργηθεί σε ταράτσα σπιτιού !), θα ζούσαμε μοναδικές στιγμές.\nΑρχικά καθίσαμε και απολαύσαμε από τον τηλεοπτικό δέκτη την ευρωπαϊκή επιτυχία στο Ολυμπιακού στο πόλο και την ανάδειξη του σε Πρωταθλητή Ευρώπης . Και στη συνέχεια, τα πιάτα με τα εκλεκτά εδέσματα, πηγαινοερχόντουσαν με κινηματογραφική ταχύτητα..Με την πρωτότυπη καπαροσαλάτα και το μαστέλο να κλέβουν τις εντυπώσεις. Διάφορες σαλάτες και τοπικά εδέσματα, όπως ρεβυθοκεφτέδες και τυροπιτάκια Σίφνου, με πολλές σαλάτες. Και η γαστρονομική μαγεία συνεχίζονταν με διάφορα πιάτα, όπως τα γαρνιρισμένα κομματάκια χοιρινού σε καλαμάκι. Γεύσεις, που ‘έμεναν’ στον ουρανίσκο, ως ..Θείο δώρο. Και φυσικά, άφθονες μπύρες, και πολύ κρασί Είχαμε… σκάσει από το φαγητό, όταν γύρω στα μεσάνυχτα, έγινε η νύχτα μέρα. Οι δύο Γιάννιδες τη παρέας, ο Καλόγηρος με τον Λεμονή, ως πρόεδρος και αντιπρόεδρος της Π.Ε.Φ.Ο. Σίφνου αντίστοιχα, φρόντισαν να δηλώσουν τη χαρά τους για την παρουσία των επίλεκτων-διεθνών βετεράνων, με… αναστάσιμο έθιμο. Τα πολύχρωμα βεγγαλικά άρχισαν να φωτίζουν τον ουρανό της Απολλωνίας , για περισσότερα από ένα λεπτό! Τα περισσότερα, έσκαγαν ως μανιτάρια στον ουράνιο θόλο της πόλης, δίνοντας ιδιαίτερο χρώμα στην βραδιά. Και όταν τελείωσε το ..παιχνίδι με τα βεγγαλικά, ο Γιάννης Καλόγηρος, έβγαλε και την άλλη έκπληξη της βραδιάς.\n«Η ΠΕΦΟ ΣΙΦΝΟΥ, ΚΑΛΩΣΟΡΙΖΕΙ ΣΤΗ ΣΙΦΝΟ ΤΟΥΣ ΠΑΙΚΤΕΣ, ΠΟΥ ΝΙΩΘΟΝΤΑΣ ΜΕΓΑΛΗ ΤΙΜΗ, ΦΟΡΕΣΑΝ ΤΗ ΓΑΛΑΝΟΛΕΥΚΗ. ΚΑΙ ΤΟΥΣ ΕΥΧΑΡΙΣΤΕΙ ΓΙΑ ΤΟ ΗΘΟΣ ΚΑΙ ΤΙΣ ΠΟΔΟΣΦΑΙΡΙΚΕΣ ΠΑΡΑΣΤΑΣΕΙΣ ΠΟΥ ΜΑΣ ΧΑΡΙΣΑΝ ΑΠΛΟΧΕΡΑ ΣΤΑ ΕΛΛΗΝΙΚΑ ΓΗΠΕΔΑ», αναγράφονταν στην επιφάνεια της τούρτας . Ο Γιάννης όμως είχε μαζί του και τρείς σαμπάνιες, μια εκ των οποίων τοποθέτησε. πάνω από την τούρτα! Τις άλλες με τα ειδικά για την σαμπάνια ποτηράκια , τις τοποθέτησε στο τραπέζι, που αργότερα η σύντροφος της ζωής του Κατερίνα με την πρωτότοκη κόρη του, θ έκοβαν με επιμέλεια την τούρτα, για να τη μοιράσουν στους συνολικά 23 παριστάμενους !\nΟ δημιουργός της ομάδας των επίλεκτων και διεθνών βετεράνων Ανδρέας Μπονόβας, ήταν αυτός, που μίλησε αρχικά εκ μέρους των μελών της αποστολής των επίλεκτων διεθνών. Αρχικά, ευχαρίστησε τον Γιάννη Καλόγερο και τον Δήμο Σίφνου για την ωραία φιλοξενία, αλλά και τους ποδοσφαιριστές του Πανσηφναϊκού, για τον ωραίο αγώνα που έγινε: «Θεωρώ ότι αυτές οι στιγμές είναι μοναδικές, γιατί αναδεικνύεται ο σεβασμός και η αγάπη που εισπράττουμε από τον κόσμο και επιθυμούμε να ανταποδώσουμε. Εμείς είμαστε και λειτουργούμε ως μια οικογένεια . Και επιθυμία μας είναι να συνεχίσουμε να αγωνιζόμαστε για φιλανθρωπικούς σκοπούς, προσφέροντας ό,τι καλύτερο μπορούμε στην κοινωνία» , τόνισε μεταξύ άλλων ο 55χρονος Ηπειρώτης χάφ\nΟ Δημήτρης Δημητριάδης, είναι ο άνθρωπος, που δημιούργησε από το «πουθενά» πριν από έξι χρόνια μια ομάδα, τον Πανσιφναϊκό, δίνοντας ερεθίσματα στα παιδιά-αλλά και τους μεγάλους- του νησιού να έχουν ένα όραμα. Ο βετεράνος άσος της «Ένωσης», που ‘κρέμασε’ πολύ μικρός από ένα πείσμα τα παπούτσια του (σ.σ. το 1991), αλλά έχει βρει το καταφύγιό του –και ποδοσφαιρικό αφού είναι προπονητής του Πανσιφναϊκού- στο όμορφο νησί των δυτικών Κυκλάδων. « Κατ αρχήν ευχαριστούμε τα παιδιά, που μας τίμησαν με την παρουσία τους στο νησί μας. Είναι τιμή για όλους μας, που γνωρίσαμε αυτούς τους ποδοσφαιριστές από κοντά. Είναι οι άνθρωποι, που μας έκαναν να αγαπήσουμε το ποδόσφαιρο με τις χαρές που μας πρόσφεραν. Και δεν πρέπει να ξεχνάμε ότι είσαστε τα είδωλά και τα ινδάλματά μας. Μάλιστα όταν ήμασταν μικροί , όλους αυτούς τους ψάχναμε να τους μαζέψουμε στα χαρτάκια της carousel, για να σας έχουμε μαζί μας. Και τώρα σας έχουμε δίπλα μας. Και αυτό, ως γεγονός είναι μεγαλειώδες» τόνισε μεταξύ άλλων ο 52χρονος άσος\nΓΙΑΝΝΗΣ ΚΑΛΟΓΕΡΟΣ: «ΝΑ ΓΙΝΕΙ ΘΕΣΜΟΣ»\nΟ οικοδεσπότης μας μάλιστα και πρόεδρος στην ΠΕΦΟ Σίφνου Γιάννης Καλόγερος, δεν έκρυψε, ότι επιθυμία του είναι ο αγώνας των βετεράνων του Πανσιφναϊκού με τους Έλληνες επίλεκτους-διεθνείς, να γίνει θεσμό. «Σε συνεργασία με το Δήμο Σίφνου, φιλοδοξία μας είναι να σας φιλοξενούμε κάθε χρόνο στο νησί μας και ο αγώνας αυτός, να εξελιχθεί σε θεσμό. Είναι σημαντικό , για εμάς τους μεγαλύτερους σε ηλικία, να σας βλέπουμε και να θυμόμαστε στιγμές που μας έχετε χαρίσει, αλλά και για τους νεότερους ηλικιακά, να αποκτήσουν παραστάσεις και να μάθουν από την εμπειρία σας» τόνισε χαρακτηριστικά\nΚαι συνεχίζοντας, έστειλε το μήνυμα της ημέρας, που σαφώς έχει πολλούς αποδέκτες: «Με εσάς ως φωτεινά παραδείγματα, είναι ένα ερέθισμα, για να αποξενοποιηθεί το αλληνικό ποδόσφαιρο. Να δεθούν ερεθίσματα για να αναδειχτούνε νέα ταλέντα και οι ομάδες μας, να βασίζονται σε Έλληνες ποδοσφαιριστές. Να ελληνοποιηθεί το ποδόσφαιρό μας. Να μη βλέπουμε πια ομάδες με δέκα ξένους και ένα Έλληνα. Γιατί όπως πάμε, με την στρατιά των ξένων που χρησιμοποιούνται από τις ελληνικές ομάδες, σε λίγα χρόνια, δεν θα υπάρχει Εθνική Ελλάδος. Και επιτέλους, πρέπει να σταματήσει η βια», τόνισε.\nΣτην πολύ σημαντική τοποθέτηση του «οικοδεσπότη μας», πήρε θέση και ο Νίκος Καρούλιας: «Πρέπει να καταλάβουν οι νέα γενιές, οι νέοι και οι νέες, ότι εμείς παλιά το ποδόσφαιρο, το βλέπαμε διαφορετικά. Δεν είναι όπως σήμερα, που θα πρέπει να νικήσουμε με οποιονδήποτε τρόπο. Εμείς τότε ήμασταν διαφορετικά. Μπορεί να σκοτωνόμασταν μέσα στον αγωνιστικό χώρο, και μόνο εκεί, αλλά όταν τελείωνε το παιχνίδι ήμασταν φίλοι, Και παίζαμε μπροστά σε ογδόντα χιλιάδες κόσμο, που ήταν και από τις δύο ομάδες , χωρίς να υπάρχουν ‘νεκρές ζώνες’ στα γήπεδα, υποτίθεται για να προστατευτεί το άθλημα, το οποίο στην ουσία με τον τρόπο που αντιμετωπίζεται σήμερα, χαλάει. Στην εποχή μας υπήρχε σεβασμός», είπε μεταξύ άλλων\nΟ Γιάννης Καλόγηρος, άνοιξε τα μπουκάλια με την σαμπάνια, που έρρεε άφθονη ως νερό. Με τη σύντροφό του Κατερίνα πρόσφεραν από ένα ποτήρι στους επίτιμους καλεσμένους τους. Και αυτό το ποτήρι, ήταν το προοίμιο για όσα θα ακολουθούσαν αργότερα, όταν οι επίλεκτοι βετεράνοι βγήκαν για βόλτα στα σοκάκια της γραφικής Απολλωνίας . Και με οδηγό τον Δημήτρη Δημητριάδη, αποφάσισαν να πιούν ένα ποτό στο cosy με την ξένη μουσική (σ.σ. κάτι που δυσαρέστησε κάποιους) του Βασίλη Λιγούρα. Εκεί κάθισαν περίπου δύο ώρες και γύρω στις τρείς τα ξημερώματα, επιστροφή στην βάση μας στο ξενοδοχείο για ξεκούραση, αφού η Κυριακή 10 Ιουνίου θα είχε το δικό της ενδιαφέρον\nΣτην είσοδο του όρμου βρίσκεται το ακατοίκητο νησάκι Κιτριανή, πάνω στο οποίο το μοναδικό κτίσμα είναι η Εκκλησία της Παναγιάς της Κυπριανής, η οποία χρονολογείται στον 10ο με 11ο αιώνα Βορειοανατολικά της παραλίας βρίσκεται ο Άσπρος Πύργος, ο πιο γνωστός από τους 55 αρχαίους πύργους της Σίφνου που δυστυχώς δεν είναι επισκέψιμος. Όπως δεν είναι επισκέψιμο και το προϊστορικό νεκροταφείο που βρέθηκε νότια, στο ακρωτηράκι του Πλατύ Γιαλού. Κάναμε λοιπόν την βουτιά μας στα νερά του Πλατύ Γιαλού, πριν αναχωρήσουμε για την υπέρτατη απόλαυση που βιώσαμε στο νησί.\nΚαι αυτή η απόλαυση, που ήταν και γευστική, αλλά και στιγμών χαλάρωσης, ήρθε από τον φιλόξενο Δημήτρη Δημητριάδη. Τον βετεράνο άσο της ΑΕΚ, που ενεργοποιείται επαγγελματικά στο μαγευτικό και ιδιαίτερα ερωτικό Φάρο. Τον Φάρο, που θεωρούμε ότι είναι το ωραιότερο κολπάκι στο νησί. Σ αυτό το απάνεμο κολπάκι, ο βετεράνος άσος της ΑΕΚ, και η σύντροφος της ζωής του Μαρία, έχουν φτιάξει την εκπληκτική ταβέρνα «Λύχνος» , που ‘λούζεται’ από το κύμα και έχει εκθαμβωτική θέα προς την Παναγία Χρυσοπηγή. Στο «Λύχνο» λοιπόν, μας κάλεσε από την προηγούμενη μέρα ο Δημήτρης Δημητριάδης, όταν και είχαμε επισκεφτεί την «Γοργόνα». Και την πρόσκληση, επανέλαβε τόσο και μετά τον αγώνα των δύο ομάδων, όσο και στη δεξίωση, που μας παρέθεσε ο Γιάννη Καλόγηρος. Κι΄ εμείς, ανταποκρινόμενοι στην πρόσκλησή του, μείναμε με τις γεύσεις από τα υπέροχα εδέσματά του στον ουρανίσκο μας.\nΑπογευματινή χαλάρωση στο συγκρότημα ‘‘aerina’’. Από αριστερά: Χ. Σταυρόπουλος, Α. Μπονόβας, Π. Κελεσίδης, Δ. Κουμουρτζής, Μ. Σαιλοβιτς, Χρ. Καλτσάς, Α. Σταμάτης. Δ. Σαιλοβιτς, Θ. Αρμίλαγος, Κ. Καλτσάς\nΣτην επιστροφή μας από τον Φάρο, για την βάση μας στο Hotel Benaki, ο Χρήστος Καλτσάς, πρότεινε να πάμε για παγωτό στο εντυπωσιακό ξενοδοχειακό συγκρότημα “aerina” του φίλου του Μίρκο Σαιλοβιτς. Ένα συγκρότημα, δίπλα στη θάλασσα, που βρίσκεται στην ανατολική πλευρά του λιμανιού στον Πλατύ Γιαλό. Εκεί με τον Μιρκο, που είναι Σερβοβόσνιος και οπαδός του Ολυμπιακού, αλλά και τον γιό του Δημητρη, χαλαρώσαμε με παγωτάκι και καφέ. Και φυσικά πολύ κουβέντα για το ποδόσφαιρο. Τόσο για τα παλιά , όσο και τα… μελλούμενα…\nΚαι γύρω στις 19:00 της Κυριακής 10 Ιουνίου, ο οδηγός του πούλμαν που μας είχε διαθέσει ο Δήμος ,Αριστείδης Μαστρόγαλος, μας πήγε και πάλι στην ταβέρνα του οικοδεσπότη μας «Η Ωραία Σίφνος», για να απολαύσουμε ένα επιδόρπιο και κάποιοι να δοκιμάσουν και την παραδοσιακή ρεβυθάδα. Και παρακολουθώντας τον αγώνα μπάσκετ Παναθηναϊκού-Ολυμπιακού, θέμα συζήτησης έγινε η ‘φυγή’ του επί σειρά ετών ηγέτη στο ΤΑΚ Παναθηναϊκος, Παύλου Γιαννακόπουλου. Ο Πρόεδρος της ΠΕΦΟ Σίφνου, δειχνοντας ότι πρώτα και πάνω απ΄όλ,α είναι φίλαθλος και αναγνωρίζοντας την τεράστια προσφορά του αείμνηστου Παύλου στην ελληνικό αθλητισμό, μας επεσήμανε ότι ως ΠΕΦΟ Σίφνου θα στείλει στεφάνι για να τιμήσει τη μνήμη του εκλιπόντα. Και άκουσε συγχαρητήρια απ΄ όλους, αφού ο Παύλος Γιαννακόπουλος έχαιρε πανελλαδικής εκτίμησης απ όλο τον φίλαθλο κόσμο, ανεξαρτήτου συλλογικής προτιμήσεως\nΟ Γιάννης Καλόγερος μάλιστα, μας ζήτησε να δημοσιεύσουμε την ανακοίνωση που έβγαλε η Π.Ε.Φ,Ο. Σιφνου για τον θάνατο του Παύλου Γιαννακόπουλου. και η οποία ανέφερε: «Το Δ.Σ. και τα μελή της ΠΕΦΟ Σίφνου θέλουν να εκφράσουν τα πιο ειλικρινή συλλυπητήρια στην οικογένεια του Παύλου Γιαννακόπουλου και σε όλη την οικογένεια του Παναθηναϊκού για τον θάνατο του μεγαλύτερου πρόεδρου που έβγαλε ο Παναθηναϊκός…. Ο Παύλος Γιαννακόπουλος αγάπησε όσο κανένας άλλος τον Παναθηναϊκό και το ελληνικό μπάσκετ, στα οποία προσέφερε πολλά. Διέθεσε πακτωλό εκατομμυρίων και έφερε παικταράδες παγκοσμίου κλάσεως χωρίς να πάρει πίσω ούτε τα μις, ενώ βοήθησε και πολύ κόσμο εκτός Παναθηναϊκού. Όσοι ξέρουν του το αναγνωρίζουν και καταλαβαίνουν τι εννοούμε…. Ως ελάχιστη ένδειξη αναγνώρισης και τιμής στη μνήμη του, θα στείλουμε στεφάνι στην εξόδιο ακολουθία του…. Ας είναι ελαφρύ το χώμα που θα τον σκεπάσει…. Καλό παράδεισο κύριε Παύλο…. Η μορφή σας θα παραμείνει αιώνια…. Με τιμή και σεβασμό…. το Δ.Σ. της ΠΕΦΟ Σίφνου».\nΟι Κελεσίδης, Αρμίλαγος, Χρήστος Καλτσας, Μπονόβας,Λάλας, Κώστας Κλατσας , Σταυρόπουλος, στα Γραφεία της ΠΕΦΟ, με τον πρόεδρο Γιάννη Καλόγερο\nΗ βραδιά όμως είχε και άλλες εκπλήξεις. Η Π.Ε.Φ.Ο. Σίφνου τίμησε σε ειδική εκδήλωση, που έκανε στα Γραφεία της ΠΕΦΟ Σίφνου, τους Παναγιώτη Κελεσίδη, Ανδρέα Μπονόβα, Μπάμπη Σταυρόπολο και Γιάννη Καλτσά, που τους έκανε και επίτιμα μέλη, ενώ έδωσε αναμνηστική φανέλα της ΠΕΦΟ στους Γιάννη Λάλα και Άρη Σταμάτη, οι οποίοι έπαιξαν στον Ολυμπιακό. «Αποφασίσαμε να σας τιμήσουμε, γιατί το ποδοσφαιρικό σας μέγεθος και το ήθος σας, ανέβασαν το ελληνικό ποδόσφαιρο και μέσα από τον σύλλογό σας και μέσα από τη συμμετοχή σας στην Εθνική ομάδα», τόνισε μεταξύ άλλων ο κ. Καλόγερος.\nΟ 71χρονος άσος, ευχαρίστησε τον Γιάννη Καλόγερο για τη κίνησή του, αλλα και την φιλοξενία του : «Γιάννη μου, τα παιδιά έχουν έρθει και άλλη φορά στη Σίφνο. Εγώ όμως, έρχομαι πρώτη φορά στη Σίφνο και δηλώνω κατενθουσιασμένος. Έχω πάει σε όλο τον κόσμο και έχω γυρίσει όλη την Ελλάδα. Τέτοια φιλοξενία, δεν είδα ποτε. Σε ευχαριστούμε πολύ για όλα. Είναι μεγάλη μου τιμή, που με κάνεις επίτιμο μέλος στην ΠΕΦΟ Σίφνου, Εύχομαι σαν εσένα, να υπάρχουν άνθρωποι που διαθέτουν το ίδιο επίπεδο και πρώτα και πάνω απ΄ όλα είναι φίλαθλοι, σε όλη την Ελλάδα» τόνισε μεταξύ άλλων ο. Σταυρόπουλος.\nΞαφνιασμένος ο Δημήτρης Κουμουρτζής, από την έκπληξη που του έκανε ο Γιάννης Καλόγερος\nΜια εκδήλωση, όπως αυτή που ζήσαμε στην Σίφνο, δεν θα μπορούσε να έχει επιτυχία, εάν δεν την «στήριζαν» κάποιοι άνθρωποι. Σε αυτούς τους ανθρώπους λοιπόν ο Γιάννης Καλόγηρος ως πρόεδρος της Π.Ε.Δ.Ο. Σίφνου και ο Δήμος ως συν-διοργανωτής στη εκδήλωση ευχαριστούν τους κ.κ. Ηλιόπουλο, που έκανε την χορηγία των εισιτηρίων στο Sea Jet 2, με το οποίο ταξίδεψε η αποστολή των βετεράνων. Και ακόμη τα τους Αγγελάκη Αποστολίδη, που έφτιαξαν τις κεραμικές κούπες οι οποίες δόθηκαν στους βετεράνους, όπως και το εργαστήριο κεραμικών του Αντώνη Καλογήρου στις Καμάρες για την δική του προσφορά, αλλα και τον Σταύρο Καλογήρου. Και ακόμη το Καφε-Ζαχαροπλαστείο Γιάννη Γεροντόπουλου, αλλά και τον φούρνο του Σταυρή.\nΕπίσης το Café Pipis στις Καμάρες, , την τροφοδοτική Σίφνου ου Θεολόγου Βελλή, το Moto Car Αντώνη Δαρζέντα, τον Super Market Μάριο Διαμερές, τις οικοδομικές επιχειρήσεις του Γιάννη Λεμονή, που είναι ο χορηγός στις φανέλες των βετεράνων και τα στεγκοκαθαριστήρια «Η Ανέμη», που έπλυνε τι φανέλες των βετεράνων. Και φυσικά στους χορηγούς τόσο το Hotel Benaki στον Πλατύ Γιαλό, που μας φιλοξένησε, όσο και τα εστιατόρια- μυροπωλεία «Γοργόνα» και «Λύχνος» στον Φάρο, αλλά και την ταβέρνα-ψησταριά-εστιατόριο «Η Ωραία Σίφνος».\nΚΑΛΟ ΚΑΛΟΚΑΙΡΙ ΚΑΙ ΝΑ ΠΟΥΜΕ ΠΑΛΙ ΣΥΝΤΟΜΑ!\nΠερισσότερα σε αυτή την κατηγορία: « Γκολ, φάσεις και... απονομές από το φιλικό Παλαιμάχων στην Ίο (vid) Βετεράνοι Θύελλας – Επίλεκτοι Θεσσαλίας αύριο στο Καμάρι »\nΈδειξαν την ''ΠΙΣΤΗ'' τους στην προσφορά οι βετεράνοι του…


ΕΘΝΙΚΑ ΘΕΜΑΤΑ-ΕΛΛΑΔΑ: Μπορεί να καταρρίψει και ελληνικό μαχητικό στο Αιγαίο η Τουρκία; Τι σενάριο προωθεί\nΘα καταρρίψει και ελληνικό μαχητικό αεροσκάφος ο Ερντογάν; Το ερώτημα μπορεί να ακούγεται παράλογο, αλλά η λογική δεν συμβαδίζει ποτέ με όσα η Τουρκία υποστηρίζει για το Αιγαίο. Ειδικά τα τελευταία χρόνια κατά τα οποία η Άγκυρα και το Γενικό Επιτελείο υποστηρίζει στα σοβαρά ότι η Ελλάδα…παρενοχλεί αεροσκάφη της στο Αιγαίο και κάνει…παραβιάσεις! Το πιο τραγικό της υπόθεσης είναι ότι υπάρχουν στην Ελλάδα κάποιοι ελάχιστοι -δημοσιογράφοι κυρίως- οι οποίοι επίσης στα σοβαρά …ψιθυρίζουν ότι μπορεί “κι εμείς κάτι να κάνουμε από παραβιάσεις”!!!


MM 55 MultiEngine - Νέο πολύπλευρο σύστημα για την καλλιέργεια του εδάφους\nΤο σύστημα Multi >\nMM 55 MultiEngine\nΡούχα και αξεσουάρ STIHL Κολεξιόν 2018\nΆμεση επιλογή προϊόντος Το σύστημα Multi\nΝέο πολύπλευρο σύστημα για την καλλιέργεια του εδάφους\nΟ πυρήνας του συστήματος, ο κινητήρας Multi MM 55 φροντίζει για όλες τις δουλειές σας και συνδυάζετε γρήγορα και εύκολα με τα διάφορα εργαλεία Multi της STIHL.\n* Συνιστώμενη λιανική τιμή καταλόγου του κατασκευαστή από τον Ιανουάριο 2019. Περιλαμβάνει Φ.Π.Α..\nΚυβισμός cm3 27,2\nΙσχύς kW/Hp 0,75/1\nΣτάθμη ηχοπίεσης dB(A) 1) 92\nΣτάθμη ηχητικής ισχύος dB(A) 2) 102\nΔονήσεις, αριστερά/δεξιά m/s2 3) 5,5/7\nΒάρος kg 4) 7,9\nΣτάθμη ηχοπίεσης dB(A) 5) 92\nΣτάθμη ηχητικής ισχύος dB(A) 6) 102\nΔονήσεις αριστερά/δεξιά m/s² 2,4/3,6\n1) Συντελεστής Κ κατά την οδηγία 2006/42/EC = 2.5 dB (A)\n4) Χωρίς καύσιμο και εργαλείο\n5) Συντελέστης Κ κατά την οδηγία 2006/42/EG = 2,5 (dB(A)) (Max. Wert)\n6) Συνετελεστής Κ κατά την οδηγία 2006/42/EG = 2,5 (dB(A)) (Max. Wert)\nΕλάχιστος χώρος για μεταφορά και αποθήκευση\nΤο σύστημα MultiSystem διπλώνεται γρήγορα και εύκολα, ακόμα και χωρίς αφαίρεση του εργαλείου, και έτσι δεν χρειάζεται παρά ελάχιστο χώρο π.χ. στο αυτοκίνητο.\nΚάλυμμα μπουζί για προστασία\nΤο κάλυμμα του μπουζί, που είναι ενσωματωμένο στο περίβλημα, προστατεύει τον κινητήρα από ζημιές.\nΛαβή πολλαπλών λειτουργιών\nΛαβή πολλαπλών λειτουργιών: Όλα τα χειριστήρια για τον έλεγχο του κινητήρα είναι ενσωματωμένα στη λαβή. Έτσι ο χειρισμός γίνεται πιο απλός αλλά και πιο άνετος, καθώς δεν χρειάζεται να πάρετε το χέρι σας από τη λαβή.\nΠρακτικό και άνετο στο χειρισμό\nΓια περισσότερη άνεση κατά τη χρήση και μεταφορά και για αποθήκευση σε μικρό χώρο, το μηχάνημα μπορεί να διπλωθεί απλά και γρήγορα. Το εργαλείο δεν χρειάζεται να αφαιρεθεί.\nΠρασαρμογή με απλούς χειρισμούς\nΌλα τα εργαλεία Multi ανταλλάσσονται με λίγους απλούς χειρισμούς, χωρίς πρόσθετα εργαλεία.\nΧειροκίνητη αντλία καυσίμου\nΗ χειροκίνητη αντλία καυσίμου διευκολύνει αισθητά την εκκίνηση του κρύου κινητήρα. Το στόμιο του ρεζερβουάρ είναι στραμμένο προς τα πάνω, για να διευκολύνεται ο ανεφοδιασμός του μηχανήματος με καύσιμο.\nSTIHL MM 55 (GR) Κατεβάστε PDF, 1,4 MB


Τελευταίες ημέρες καλοκαιριού! Goodbye summer! | elenifourli.com\nΤελευταίες ημέρες καλοκαιριού! Goodbye summer!\nin Lifestyle 30 Αυγούστου 2021 30 Αυγούστου 2021\nΕσείς πως περάσατε το καλοκαίρι που πέρασε;\nΠήγατε διακοπές, κάνατε μπάνια, ερωτευθήκατε, βγήκατε, αλλάξατε παραστάσεις;\nΤα καλοκαίρια είναι πάντα έντονα από όλες τις απόψεις. Το καλοκαίρι είναι η εποχή του χρόνου με τις μεγάλες ελευθερίες. Έχεις την δυνατότητα να είσαι όλη μέρα έξω, αφού ακόμα και η νύχτα αργεί να έρθει!\nΌπως και να το κάνουμε είναι όμορφο! Φτάνει όμως και αυτό στο τέλος του και εμείς πρέπει να το χαιρετίσουμε.\nΚαθόμαστε λοιπόν και σκεφτόμαστε τα όμορφα, τα κρατάμε δυνατά και πάμε να μπούμε δυναμικά σε μια νέα εποχή.\nΧωρίς λύπη, χωρίς νοσταλγίες, απλά με όμορφες αναμνήσεις που μας δίνουν δίδαγμα ή ευχάριστες αναμνήσεις!\nΠροχωράμε παρακάτω για να υποδεχτούμε το όμορφο φθινόπωρο! Έχει και αυτό τα θετικά του και θα μας δώσει και αυτό ωραίες εικόνες!\nΑυτές τις δυο τελευταίες ημέρες, κάντε έναν καλό αποχαιρετισμό! Βγείτε διασκεδάστε, κάντε μπάνια, απολαύστε τις βραδιές και γεμίστε μπαταρίες για ένα νέο ξεκίνημα, για μια νέα σεζόν!\nΕΤΙΚΕΤΕΣ: διασκέδαση, καλοκαιρι, νέα εποχή, φθινόπωρο\nΤι ξεχωριστό έχει η επιτυχία της κόρης της Πάολα στις πανελλαδικές εξετάσεις;\n3 λόγοι που η αποτυχία οδηγεί προς την επιτυχία\nΤο #turkaegean και τα «traditional greek» κανταΐφι και μπακλαβάς.\nΙούλιος, ο μήνας του shopping και των καλλιτεχνικών δρώμενων!\n1 Ιουλίου 2022 30 Ιουνίου 2022\n6 πράγματα που κλέβουν το χρόνο μας, χωρίς να το καταλαβαίνουμε!\nΠαιδί φαινόμενο.. ας το εκμεταλλευτούμε!\nΤι συμβολίζει το αγαπημένο μου χρώμα;\nΠώς γιορτάζετε την επέτειο του γάμου σας;\nΝα έχετε ένα ξεχωριστό Σαββατοκύριακο!\nΗ παραλία ανήκει σε όλους, ανεξαρτήτως σώματος!\nΤι είναι άραγε το «ghosting»;\nΜήπως γεμίσαμε «αλήτες και μαντάμ» που θέλουν μόνο κότερα, ελικόπτερα, οικόπεδα;


Φεστιβάλ Ρεματιάς 2017 – όλο το πρόγραμμα των εκδηλώσεων - Monopoli.gr Φεστιβάλ Ρεματιάς 2017 - όλο το πρόγραμμα των εκδηλώσεων - monopoli.gr\nΦεστιβάλ Ρεματιάς 2017 – όλο το πρόγραμμα των εκδηλώσεων\n– Σάββατο 1/7: Συναυλία από τη Φιλαρμονική Ορχήστρα Νέων (ΦΙΛ.Ο.Ν.) με κλασικά έργα των Albinoni, Beethoven, Verdi, Ravel, Shostakovich, Offenbach, Vivaldi και γνωστά έργα με ελληνικό χρώμα.\n– Κυριακή 2/7 : Πάρτυ με τους DA BAND και τους LOS DEL SUR. Χορός σε Soul, Funk και Latin ρυθμούς.\n– Δευτέρα 3/7: * «Πέτρες στις τσέπες του» της Μαρί Τζόουνς, από το Θέατρο του Νέου Κόσμου. Σκηνοθεσία και ερμηνεία: Μάκης Παπαδημητρίου, Γιώργος Χρυσοστόμου.\n– Τετάρτη 5/7: * «Ωραία κοιμωμένη». Σκηνοθεσία Γιώργος Γιανναράκος.\n– Πέμπτη 6/7: * «Ωραία κοιμωμένη». Σκηνοθεσία Γιώργος Γιανναράκος.\n– Πέμπτη 6/7: Συναυλία των «Magic De SPELL» με συμμετοχή του Δημήτρη Πουλικάκου.\n– Παρασκευή 7/7: «Ο Αρχοντοχωριάτης» του Μολιέρου από τον Πολιτιστικό Επιστημονικό Σύλλογο Χαλανδρίου ΑΡΓΩ.\n– Σάββατο 8/7: Μουσικοχορευτική παράσταση «Παίξαμε κι εμείς με τ΄όνειρο» βασισμένη σε στίχους του Ν. Γκάτσου, από την Ένωση Αρκαδών Χαλανδρίου.\n– Κυριακή 9/7: Μουσικοχορευτική παράσταση « Σήμερα γάμος γίνεται…» από την Ένωση Ηπειρωτών Χαλανδρίου.\n– Δευτέρα 10/7: Έργα του Μίκη Θεοδωράκη από τη Φιλαρμονική και τη Xορωδία του Δήμου Χαλανδρίου. Μια βραδιά αφιερωμένη στα παιδιά με νοητική υστέρηση σε συνεργασία με την Π.Ε.Γ.Κ.Α.Π. – Ν.Υ. Χαλανδρίου.\n– Τετάρτη 12/7: Μουσικό σύνολο 8tetto. Ένα μουσικό ταξίδι από την ελληνική παραδοσιακή μουσική έως τα έργα κλασικών και σύγχρονων ξένων συνθετών.\n– Πέμπτη 13/7: «ΟΛΟΙ ΕΝΑ Φίλα με… κι’ άλλο». Συναυλία με τον Σταμάτη Κραουνάκη.\n– Παρασκευή 14/7: Συναυλία με τους «Χειμερινούς Κολυμβητές ».\n– Σάββατο 15/7: «Fly Me To The Moon». Συναυλία με τους TEREZA & Friends. Jazz, Swing, Rock n Roll, Bossa Nova, Mambo, ξένα και ελληνικά.\n– Κυριακή 16/7: 2η Συνάντηση Μουσικών Συνόλων από τον Σύνδεσμο για τη Βιώσιμη Ανάπτυξη των Πόλεων.\n– Δευτέρα 17/7: «Το Όνειρο ενός Γελοίου» του Φ. Ντοστογιέφσκι, από το θέατρο ΜΟΡΦΕΣ ΕΚΦΡΑΣΗΣ. Σκηνοθεσία Άννας Τζίμα. Ερμηνεύει ο Θωμάς Κινδύνης.\n– Τετάρτη 19/7: Μουσικοθεατρική παράσταση «Τα 5 στοιχεία» με την Άννα Μπουρμά.\n– Πέμπτη 20/7: «Νύχτα γεμάτη θάματα, νύχτα σπαρμένη μάγια…”. Μελοποιημένη ποίηση ελλήνων δημιουργών με τους: Άννη Ονουφρίου (τραγούδι), Μάνος Αβαράκης (φυσαρμόνικες, φλογέρες, φωνή), Φώτης Παπαντωνίου (βιόλα, μαντολίνο, κιθάρα, φωνή), Σοφία Καμαγιάννη (πιάνο, φωνή).\n– Παρασκευή 21/7: Συναυλία από τον Δημήτρη Ζαφειρέλη με τραγούδια από το ελληνικό και διεθνές ρεπερτόριο.\n– Σάββατο 22/7: WATOTO AFRIKA, Παραδοσιακή μουσική και χοροί από χώρες της Αφρικής και παράλληλο παζάρι με φαγητά από την τοπική κουζίνα και είδη λαϊκής τέχνης.\n– Δευτέρα 24/7: Μουσικό αφιέρωμα στον συνθέτη Νίκο Τσολάκη από τη Φιλαρμονική του Δήμου Χαλανδρίου.\n– Τρίτη 25/7: Μουσικοχορευτική εκδήλωση από τη γυναικεία ορχήστρα ελληνικής παραδοσιακής μουσικής Smyrna με τα χορευτικά τμήματα του Ιδρύματος ΖΗΣΗ.\n– Τετάρτη 26/7: Συναυλία της Καλλιόπης Βέττα και του Χάικ Γιαζιτζιάν όπου το έθνικ συναντά αυτοσχέδιες συλλήψεις.\n– Πέμπτη 27/7 & Παρασκευή 28/7: * «Φιλιώ Χαϊδεμένου» με τη Δέσποινα Μπεμπεδέλη και τον Ζαχαρία Καρούνη σε σκηνοθεσία του Βασίλη Ευταξόπουλου.\n– Σάββατο 29/7: * «Ρωμαίος και Ιουλιέτα για 2». Διασκευή του ομώνυμου έργου του William Shakespeare από την Ομάδα Θεάτρου «ΙΔΕΑ».\n– Τρίτη 22/8 & Τετάρτη 23/8: * «Καρνάκ: Το διαστημόπλοιο του σύγχρονου μάγου» από τη Μουσική Ομάδα ΡΟΔΑ. Συναυλία με έργα των Γκουρτζίεφ, ντε Χάρτμαν. Καλλιτεχνική επιμέλεια και ενορχήστρωση Μαρίας Περετζή. Με τον Τάκη Πατερέλη και την Μαρία Θωίδου.\n– Παρασκευή 25/8: «Το Κιβώτιο» του Άρη Αλεξάνδρου. Σκηνοθεσία: Φώτης Μακρής, Κλεοπάτρα Τολόγκου. Πρωταγωνιστεί ο Φώτης Μακρής.\n– Σάββατο 26/8: Συναυλία με την Αλεξάνδρα Λέρτα και τη Τζένη Καπάδαη. Folk Music, Jazz Blues.\n– Κυριακη 27/8: «Το ρομάντζο της πεντάρας» του Μπέρτολτ Μπρεχτ. Μουσικό αναλόγιο βασισμένο σε μουσική και τραγούδια του Κούρτ Βάιλ και κείμενα από το ομώνυμο μυθιστόρημα. Επιμέλεια: Βύνη Φουντά.\n– Δευτέρα 28/8: * «Η Αλίκη στη χώρα των Ψαριών» του Γιάννη Ξανθούλη. Σκηνοθεσία Χρήστου Τριπόδη.\n– Τρίτη 29/8: Συναυλία του Group PάrΩdy με τραγούδια των Σ. Μάλαμα, Θ. Παπακωνσταντίνου, Χαΐνηδων, Γ. Μαρκόπουλου, Μ. Πασχαλίδη, Ορφ. Περίδη, Π. Σιδηρόπουλου, Μ. Λοΐζου , Ν. Παπάζογλου κ.α.\n– Τετάρτη 30/8: “Χορωδία Ανέργων”: μια προσέγγιση της ανεργίας μέσω της τέχνης του θεάτρου, της μουσικής και του κινηματογράφου. Σκηνοθεσία – έρευνα – δραματουργία Ε. Ευθυμίου, Δ. Ζάχου.\n– Παρασκευή 1/9: » Lies – A Kosmic Utopia Distortion». Συναυλία από τους Modern-e-Quartet (audio visual show).\n– Σάββατο 2/9: Cinema Paradiso Project. Μουσική και τραγούδια από τον παγκόσμιο και ελληνικό κινηματογράφο από το δεκαμελές μουσικό σχήμα.\n– Κυριακή 3/9, Δευτέρα 4/9, Τρίτη 5/9: Αφιέρωμα στα 100 χρόνια από την Οκτωβριανή Επανάσταση.\n– Κυριακή 3 Σεπτεμβρίου | Underground youth orchestra. Διεύθυνση Κώστα Ηλιάδη. Έργα συνθετών της Σοβιετικής Ένωσης και μέρος από τη 2η Συμφωνία του Α. Ξένου.\n– Δευτέρα 4 Σεπτεμβρίου | Μιχάλης Τρανουδάκης. Χορωδιακά επαναστατικά τραγούδια, μελοποιημένα αποσπάσματα από το «Κομμουνιστικό μανιφέστο», «Πέτρογκραντ 1917» – καντάτα σε ποίηση Ναζίμ Χικμέτ με τη Χορωδία του Παντείου Πανεπιστημίου (διεύθυνση/ διδασκαλία: Γιάννης Βρυζάκης) και τον Δημήτρη Βουτσά.\n– Τρίτη 5 Σεπτεμβριου | Εntre Amigos. Επαναστατικά τραγούδια από όλον τον κόσμο.\n– Τετάρτη 6/9: * «Γουρούνι στο σακί» του Ζωρζ Φεϋντώ από το ΔΗ.ΠΕ.ΘΕ Κρήτης. Σκηνοθεσία Γιάννη Καραχισαρίδη. Με τον Δημήτρη Πιατά.\n– Πέμπτη 7/9: * Συναυλία με τον Αλκίνοο Ιωαννίδη.\n– Παρασκευή 8/9: * Συναυλία με το συγκρότημα Χατζηφραγκέτα.\n– Σάββατο 9/9: * Συναυλία με το συγκρότημα ΣΤΙΧΟΙΜΑ και τους ΤΑΦ ΛΑΘΟΣ και TwinSanity.\n– Κυριακή 10/9: * «Το Μόνον της Ζωής του Ταξείδιον» του Γεωργίου Βιζυηνού σε σκηνοθεσία Δήμου Αβδελιώδη.\n– Δευτέρα 11/9: Συναυλία από τη Φιλαρμονική του Δήμου Χαλανδρίου με κλασικά μουσικά αποσπάσματα από κινηματογραφικά έργα του Walt Disney.\n– Τετάρτη 13/9 έως και Τρίτη 19/9: Our Festival 3 | Φεστιβάλ εναλλακτικών καλλιτεχνικών σχημάτων που περιλαμβάνει θέατρο, μουσική, χορό και μικτά θεάματα.\n– Τετάρτη 20/9: Συναυλία από την Ορχήστρα Σύγχρονης Μουσικής της ΕΡΤ.


13 Ιανουαρίου 2020 | Πρόσωπα\nΑμοιρίδης -Σαββίδης: Ένα success story σε καιρούς κρίσης, μια εταιρεία που «τρέχει» με διψήφιους ρυθμούς ανάπτυξης, μια σειρά προϊόντων που κατακτούν συνεχώς μερίδια αγοράς.\nΟ Κώστας Αμοιρίδης, διευθύνων σύμβουλος της Αμοιρίδης Σαββίδης, αποκλειστικού διανομέα των Morris, United, F&U και Daewoo, μίλησε στο Retail Business για την αναπτυξιακή πορεία της εταιρείας, τις κινήσεις στο εξωτερικό, αλλά και τον τρόπο που όλα αυτά τα χρόνια έχει χτίσει σχέσεις εμπιστοσύνης με τους καταναλωτές.\nΚύριε Αμοιρίδη, η Αμοιρίδης - Σαββίδης κατέγραψε εντυπωσιακούς ρυθμούς το 2018, αυξάνοντας πωλήσεις και κερδοφορία. Ποια βήματα καθόρισαν την αναπτυξιακή σας πορεία;\nΚΑ: H Αμοιρίδης-Σαββίδης καταρχήν έχει δημιουργήσει, για εμπορικούς λόγους, μια δεύτερη εταιρεία την Καλλιόπη Καρύδα ΕΕ. Οι δυο εταιρείες μαζί για το 2018 σε συνέχεια των προηγούμενων ετών κατόρθωσαν να μεγαλώσουν τα μερίδια τους σε όλες τις κατηγορίες. Μάλιστα σε πολλές από αυτές, οι οποίες είναι ιδιαίτερα σημαντικές, είναι Leader της αγοράς με χαρακτηριστικό παράδειγμα τους αφυγραντήρες. Πιστεύω ότι η ανάπτυξη αυτή των δυο εταιρειών είναι μια πολύ σύνθετη διαδικασία με πολλές παραμέτρους να επηρεάζουν την επιτυχία της. Θα σας αναφέρω τις κυριότερες παραμέτρους σε αυτήν την διαδικασία.\nΤο «κλειδί» πιστεύω ότι είναι ότι η φιλοσοφία της εταιρείας με βάση την οποία λειτουργεί όλη η επιχείρηση. Στη συγκεκριμένη περίπτωση εμείς ξεκινάμε από το ότι η σχέση μας με τον πελάτη μας θα πρέπει να είναι έντιμη: αυτό σημαίνει ότι σεβόμενοι τα χρήματα του, του δίνουμε προϊόν για το οποίο θα νιώθει ότι τα έχει αξιοποιήσει με τον καλύτερο τρόπο (value for money) και θα τον κάνει χαρούμενο. Αυτό παρόλο που περιγράφεται σε 2 προτάσεις είναι μια πολύ σύνθετη διαδικασία.\nΕπιγραμματικά, περιλαμβάνει σωστή έρευνα της αγοράς, όσον αφορά την προϊοντική γκάμα και τα χαρακτηριστικά των προϊόντων που εισάγουμε καθώς και έρευνα της παγκόσμιας παραγωγής των συγκεκριμένου προϊόντων, ώστε η δυνατότητα σύγκρισης τιμών, ποιότητας, design να είναι η καλύτερη δυνατή. Kαι για να το πετύχουμε αυτό επισκεπτόμαστε όλες τις εκθέσεις ανά τον κόσμο και δημιουργούμε συνεργασίες εμπιστοσύνης με τους καλύτερους κατασκευαστές αυτών των προϊόντων.\nΣτη συνέχεια αφού βρούμε το προϊόν που καλύπτει τις ανάγκες τους πελάτη μας με τον καλύτερο τρόπο, θα πρέπει να εξετάσουμε την ποιότητα του προϊόντος καθώς και το να τηρεί τις προδιαγραφές ασφάλειας της Ευρωπαϊκής Ένωσης. Για να πραγματοποιηθεί αυτό, έχουμε γραφείο στην Κίνα το οποίο κάνει μια σημαντική δουλειά, η οποία ξεκινάει από την επίσκεψη του εργοστασίου που πρόκειται να συνεργαστούμε, περνάει στον έλεγχο της ποιότητας των προϊόντων και στη συνέχεια παρακολουθεί την διαδικασία έγκαιρης και σωστής παράδοσης των προϊόντων αυτών.\nΌσον αφορά το δεύτερο σκέλος αυτής της διαδικασίας, η οποία είναι πολύ σύνθετη αν σκεφτούμε ότι ο τεχνικός φάκελος για κάποιο προϊόν μπορεί να είναι 100 και πλέον σελίδες, συνεργαζόμαστε με εξειδικευμένη εταιρεία του εξωτερικού. Και στα δυο παραπάνω σημαντικά θέματα έχουμε επενδύσει χρήματα και ενέργεια, αλλά νιώθουμε απόλυτα ασφαλείς απέναντι στους πελάτες μας. Τα παραπάνω πιστεύω είναι τα θεμέλια πάνω στα οποία «πατάει» η ανάπτυξη της εταιρείας και φυσικά υπάρχει και συνέχεια αυτής της διαδικασίας όπως η διαχείριση των εμπορευμάτων, η εμπορική πολιτική της εταιρείας, το marketing και φυσικά το κυριότερο, το service, για το οποίο θα αναφερθώ παρακάτω.\nΘα θέλαμε να μας μιλήσετε για την εικόνα της αγοράς ηλεκτρικών ειδών. Πώς βλέπετε να εξελίσσεται και ποιες κατηγορίες εμφανίζουν τις μεγαλύτερες προοπτικές, αλλά και προκλήσεις;\nΚA: H εικόνα των ηλεκτρικών πιστεύω ότι δεν έχει μεγάλες διαφοροποιήσεις όσον αφορά το μέγεθος και τις κατηγορίες προϊόντων. Προσωπικά προσπαθώ να μην αναλώνομαι σε θέματα που δεν μπορώ να επηρεάσω, όπως π.χ. το μέγεθος της αγοράς, αλλά να επικεντρώνομαι στο πώς θα γινώ εγώ καλύτερος και συνέχεια χρήσιμος ώστε να μπορώ να έχω μεγαλύτερο κομμάτι από την όποια «πίτα της αγοράς». Με δύο κουβέντες πιστεύω ότι αυτό που έκανα χθες σήμερα είναι παλιό και αν σήμερα δεν κάνω κάτι καινούριο σημαίνει ότι δεν έχω εξελιχθεί και έχω μείνει στην καλύτερη περίπτωση στάσιμος, με ό,τι συνεπάγεται αυτό.\nΣε ό,τι αφορά τις προκλήσεις, σίγουρα υπάρχουν, ιδιαίτερα στα ηλεκτρικά, στα οποία η τεχνολογία «τρέχει» με ασύλληπτους ρυθμούς. Αυτό αφορά τόσο τα προϊόντα που ήδη υπάρχουν και βελτιώνονται όσο και για καινούριες κατηγορίες οι οποίες έχουν τεράστια δυναμική. Ενδεικτικά αναφέρω την κατηγορία του αφυγραντήρα. Ο κλάδος των ηλεκτρικών είναι ένας ζωντανός οργανισμός που καθημερινά εξελίσσεται και δίνει μηνύματα σε όσους που ασχολούνται με αυτόν. Πιστεύω ότι χρειάζεται αφοσίωση σε αυτό που κάνεις ώστε να ακούς όλα αυτά τα μηνύματα, να τα επεξεργάζεσαι και να αντιδράς αμέσως.\nΣκοπεύετε να προσθέσετε νέα εμπορικά σήματα στο χαρτοφυλάκιό σας;\nΚΑ: Αυτή την στιγμή δεν σκοπεύουμε να προσθέσουμε νέα εμπορικά σήματα γιατί πιστεύουμε ότι δεν υπάρχει τέτοια ανάγκη. Τα σήματα μας, με προτεραιότητα στη Morris, αλλά και στη F&U, τη United κτλ, καθημερινά μας εκπλήσσουν θετικά και η αποδοχή από τους καταναλωτές είναι ειλικρινά κάτι πρωτόγνωρο. Φυσικά αυτό δεν σημαίνει ότι πρέπει να επαναπαυθούμε, αντίθετα θα πρέπει να προσπαθήσουμε να βελτιωνόμαστε ακόμα περισσότερο για να μπορέσουμε να ανταποκριθούμε στις προσδοκίες των πελατών μας. Άρα είναι σημαντικό το τι κάνουμε, αλλά είναι σημαντικότερο να βρούμε τι δεν κάνουμε και φυσικά να το κάνουμε και αυτό… Είναι κάτι που δεν έχει «ταβάνι».\nΠοια είναι τα σχέδια σας για την Intertech; Θα αυξήσετε περαιτέρω τη συμμετοχή σας;\nΚΑ: Αυτήν την στιγμή είμαι ένας από τους βασικούς μετόχους της Intertech. Όπως θα γνωρίζετε η Intertech αντιπροσωπεύει την Panasonic στην Ελλάδα και είναι η μοναδική εταιρεία στην Ευρώπη που η Panasonic έχει αντιπροσωπεία και δεν είναι η ίδια. Ο μόνος λοιπόν στόχος μου είναι το όνομα Panasonic- που είναι μια εταιρεία ιαπωνική με τεράστια τεχνολογία και μέγεθος σε παγκόσμιο επίπεδο- να πάρει τα μερίδια που της αναλογούν στην Ελλάδα.\nΠώς βλέπετε να εξελίσσεται ο ανταγωνισμός μεταξύ των αλυσίδων ηλεκτρικών;\nΚΑ: Ο ανταγωνισμός στην συγκεκριμένη αγορά θεωρώ ότι είναι ιδιαίτερα σκληρός και με σιγουριά μπορώ να πω ότι οι τιμές στην Ελλάδα των ηλεκτρικών είναι οι χαμηλότερες της Ευρώπης κάτι που αποτελεί μεγάλο όφελος για τον τελικό καταναλωτή.\nΘεωρείτε ότι το after sales θα αποτελέσει ένα σημαντικό πεδίο ανάπτυξης για τις επιχειρήσεις του κλάδου;\nΚΑ: Η εταιρεία μας έχει επενδύσει τα μέγιστα στο service. Στην Αμοιρίδης-Σαββίδης έχουμε σαν γνώμονα και φιλοσοφία μας τον σεβασμό στον καταναλωτή καθώς γνωρίζουμε ότι η περιουσία μας είναι οι ευχαριστημένοι πελάτες. Για το λόγο αυτό έχουμε επενδύσει ιδιαίτερα στο κομμάτι του service γιατί πιστεύουμε ότι ο πελάτης πρέπει να μένει ευχαριστημένος όχι μόνο κατά την αγορά του προϊόντος αλλά και σε όλη την διάρκεια της χρήσης του.\nΟι βασικοί άξονες υλοποίησης αυτής της φιλοσοφίας είναι δυο. Καταρχάς το προϊόν αυτό καθ’αυτό. Σε επίπεδο προϊόντων η άριστη ποιότητα, η υψηλή τεχνολογία καθώς και η αυστηρή τήρηση των κανόνων, ώστε αυτά να είναι φιλικά προς το περιβάλλον σε συνδυασμό με την καλύτερη δυνατή σχέση τιμής-ποιότητας καθιστούν τα προϊόντα μας πλήρως ανταγωνιστικά. Η εμπιστοσύνη που δείχνουν οι καταναλωτές στα προϊόντα μας είναι η επιβράβευση αυτής της προσπάθειας μας. Ο δεύτερος άξονας είναι η εξυπηρέτηση του πελάτη μετά την πώληση\nΓνωρίζοντας πόσο σημαντικό είναι για τον πελάτη να νοιώθει σίγουρος ότι αν προκύψει κάποιο πρόβλημα, μετά την αγορά, θα λυθεί με τον καλύτερο τρόπο, είμαστε ιδιαίτερα ευαισθητοποιημένοι και έχουμε επενδύσει το μέγιστο σε ανθρώπινο δυναμικό, εγκαταστάσεις, τεχνογνωσία καθώς επίσης και στην ανάπτυξη εξελιγμένων διαδικασιών. Όσον αφορά το ανθρώπινο δυναμικό, σε αντίθεση με άλλες εταιρείες του κλάδου, έχουμε σε Αθήνα και Θεσσαλονίκη 30 εξειδικευμένους τεχνικούς, οι οποίοι είναι υπάλληλοι της εταιρείας, πράγμα που εγγυάται την συνεχή και μόνιμη εκπαίδευση τους, την υψηλή γνώση των προϊόντων και την συνεχή εξέλιξη και παρακολούθηση της τεχνολογίας ώστε να παρέχουν υπηρεσίες υψηλού επιπέδου στους πελάτες μας. Για το υπόλοιπο Δίκτυο έχουμε φροντίσει και επιλέξει με τα αυστηρότερα κριτήρια, συνεργάτες οι οποίοι με κατάλληλη εκπαίδευση και καθοδήγηση να μπορούν να προσφέρουν εξίσου υψηλές υπηρεσίες service στους πελάτες μας.\nΈχουμε εξασφαλίσει εξουσιοδοτημένα συνεργεία πανελλαδικά (168 σημεία επισκευών Οικιακών συσκευών, 128 σημεία επισκευών κλιματισμού, 59 σημεία επισκευών Εικόνας & Ήχου και Μικροσυσκευών) φροντίζοντας έτσι να εξυπηρετούμε ακόμα και τον πιο απαιτητικό καταναλωτή. Στην διάρκεια των 25 χρόνων λειτουργίας μας έχουμε καταφέρει συνεργασίες με τους καλύτερους επαγγελματίες της κάθε περιοχής. Οι χώροι των 9.000 τ.μ. στις νέες εγκαταστάσεις μας στην Θεσσαλονίκη αλλά και των 1.000 τ.μ. στην Αθήνα, είναι δομημένοι με κατάλληλες προδιαγραφές για το service. Συγκεκριμένα στην Θεσσαλονίκη σε ένα χώρο 1.500 τ.μ., πλήρως διαμορφωμένου για τις ανάγκες του service, υπάρχουν κωδικοί ανταλλακτικών οι οποίοι είναι απαραίτητοι για να υποστηρίξουν τους τεχνικούς μας καθώς επίσης και το δίκτυο εξουσιοδοτημένου service ανά την Ελλάδα, προκειμένου να υπάρχει ομαλή και άμεση ροή ανταλλακτικών προς τους τεχνικούς μας.\nΤο τμήμα ανταλλακτικών μας εξασφαλίζει γνήσια ανταλλακτικά στις καλύτερες τιμές. Διαθέτουμε 150.000 γνήσια ανταλλακτικά τα οποία έχουμε κωδικοποιημένα ανά μοντέλο και κατηγορία προϊόντος. Τα αποθηκεύουμε και τα διαχωρίζουμε έτσι ώστε να μπορούμε να σας εξυπηρετήσουμε σε βάθος χρόνου για όποιο ανταλλακτικό κι αν χρειαστείτε για την σωστή επισκευή της συσκευής σας. Παράλληλα, η συνεργασία μας με τις καλύτερες ταχυμεταφορές για τη διανομή των ανταλλακτικών εξασφαλίζει ταχύτατη εξυπηρέτηση. Έτσι, με ένα απλό τηλεφώνημα, ή μέσω της ιστοσελίδας μας, οι καταναλωτές μπορούν να παραγγείλουν το ανταλλακτικό που τους ενδιαφέρει και να το έχουν στο σπίτι τους σε πολύ σύντομο χρονικό διάστημα. Επιπρόσθετα, σε περίπτωση όπου μια συσκευή βρίσκεται εκτός διάρκειας εγγύησης, φροντίζουμε έτσι ώστε οι τιμές μας να είναι φιλικές και προσιτές ώστε οι καταναλωτές να επιλέγουν την δική μας τεχνική υποστήριξη.\nΗ κατάλληλη τεχνογνωσία και οι διαδικασίες, έτσι ώστε να υπάρχει σωστή καθοδήγηση και επικοινωνία των πελατών με την εταιρία καθώς και η διαχείριση των προβλημάτων σε επικοινωνιακό επίπεδο αποτελούν δύο από τα σημαντικότερα κομμάτια της τεχνικής υποστήριξης. Ειδικότερα, η κύρια προτεραιότητα μας σε αυτό τον τομέα είναι να μεριμνήσουμε ώστε όλες οι βλάβες καθώς και οι απορίες των πελατών μας να κατευθύνονται σε ένα συγκεκριμένο χώρο και από εκεί να διαχειρίζονται με συγκεκριμένες διαδικασίες. Για αυτό το λόγο, δημιουργήσαμε το callcenter στο οποίο μια ομάδα εξειδικευμένων στελεχών της εταιρίας καταγράφει την βλάβη και σε πρώτο χρόνο προσπαθεί να υποστηρίξει τηλεφωνικά τον πελάτη, και σε δεύτερο χρόνο αν και εφόσον η βλάβη χρήζει τεχνικής υποστήριξης, και εφόσον φυσικά η συσκευή μπορεί να μεταφερθεί στο service, να τον πληροφορήσει για τον τρόπο και την διαδικασία που θα πρέπει να ακολουθηθεί.\nΣε περίπτωση όπου η συσκευή δεν μεταφέρεται, όπως συμβαίνει με μεγάλες οικιακές συσκευές ή και κλιματιστικά, ο υπεύθυνος του service καταγράφει την βλάβη και φροντίζει το συντομότερο δυνατό, ο αρμόδιος τεχνικός της εταιρίας να επισκεφθεί τον πελάτη στο χώρο του και να του παρέχει την καλύτερη δυνατή λύση. Αυτές οι ενέργειες από την κλήση του πελάτη έως την επίσκεψη του τεχνικού αλλά και την λύση του προβλήματος είναι καταγεγραμμένες με ακριβή ημερομηνία, ώρα, και όποιο άλλο σχόλιο θεωρείται χρήσιμο, σε μια βάση δεδομένων για τον κάθε πελάτη. Με αυτό τον τρόπο, εξασφαλίζουμε τη σωστή υποστήριξη της συσκευής καθ’όλη την διάρκεια της λειτουργίας της συσκευής.


Βρεθείτε στο βυθό του απέραντου γαλάζιου με το Amorgos Scuba Diving Center - AMORGOS-NEWS.GR | Για να μαθαίνεις πρώτος ό,τι συμβαίνει στο νησί! AMORGOS-NEWS.GR | Για να μαθαίνεις πρώτος ό,τι συμβαίνει στο νησί!\nΟ 31χρονος Δημήτρης λάτρευε τη θάλασσα και από τότε που θυμάται τον εαυτό του ήθελε να γίνει δύτης. Αμοργιανός, πάππου προς πάππου δεν θα μπορούσε να μη γνωρίζει όσο κανένας άλλος τον βυθό του νησιού του. Έκανε μια μικρή διακοπή στα όνειρά του για τέσσερα χρόνια κατά τη διάρκεια των σπουδών του στο τμήμα διοίκησης τουριστικών επιχειρήσεων στη Θεσσαλονίκη. Την πρώτη του επαφή με τις καταδύσεις την απέκτησε την περίοδο που υπηρετούσε ως φαντάρος στα ΟΥΚ. Έπειτα επέστρεψε στα αγαπημένα του πάτρια εδάφη.\nΚάπου τότε πριν από 8 χρόνια αποφάσισε να ανοίξει τη δική του καταδυτική σχολή πίσω από την παραλία της Αιγιάλης. Άλλωστε τα νερά της Αμοργού είναι από τα πιο ασφαλή, παρουσιάζουν μεγάλο ενδιαφέρον και είναι ιδανικά για καταδύσεις. Όσοι επιθυμούν, μπορούν να παρακολουθήσουν μαθήματα ναυαγοκαταδύσεων και να ζήσουν μια μοναδική εμπειρία εξερευνώντας τις σπηλιές με τα πολλά κοράλλια. Φέτος για πρώτη φορά η έμπειρη ομάδα του καταδυτικού κέντρου ξεναγεί τους λάτρεις του βυθού στα παλιά ορυχεία της Αμοργού. Εντυπωσιακά και για τους περισσότερους σχεδόν άγνωστα.\nΓια τα άτομα που δεν επιθυμούν να πραγματοποιήσουν κατάδυση και θέλουν απλώς να απολαύσουν την ομορφιά της θάλασσας υπάρχουν τα snorkeling trips. Πρόκειται δηλαδή για ξενάγηση στο απέραντο γαλάζιο της Αμοργού μόνο με μάσκα και βατραχοπέδιλα χωρίς καταδυτικό εξοπλισμό. Δύο σκάφη μαζί με το έμπειρο προσωπικό μεταφέρουν τους τουρίστες στο μέρος που θα ζήσουν αυτή την ξεχωριστή εμπειρία. Όσοι επιλέξουν αυτή την “εκδρομή” μπορούν να χαζέψουν τον βυθό, να δουν τα διάφορα ψάρια και να τα απαθανατίσουν βγάζοντας υποβρύχιες φωτογραφίες! Η συγκεκριμένη δραστηριότητα ενδείκνυται για οικογένειες με παιδιά ή groups! Πριν τα snorkeling trips πραγματοποιούνται σεμινάρια θεωρίας κατά τα οποία οι ενδιαφερόμενοι ενημερώνονται για τα σφουγγάρια, τα ψάρια και όλες τις ομορφιές της θάλασσας που θα συναντήσουν.\nΤο καταδυτικό κέντρο είναι 5 αστέρων πράγμα που σημαίνει πως πληρεί όλα τα διεθνή πρότυπα για παροχή υπηρεσιών υψηλής ποιότητας. Υπάρχουν προγράμματα για αρχάριους, προχωρημένους καθώς και για όσους θέλουν να αποκτήσουν δίπλωμα καταδύσεων. Καλύπτει τις απαιτήσεις για εκμάθηση αρχίζοντας από το πρώτο αστέρι δηλαδή το πρώτο επίπεδο μέχρι την απονομή διπλώματος βοηθού εκπαιδευτή. Τα διπλώματα που παρέχονται αναγνωρίζονται παγκοσμίως από τα μεγαλύτερα καταδυτικά κέντρα του κόσμου.\nΚατά τη διάρκεια της ημέρας τρέχουν τρία διαφορετικά προγράμματα. Οι τιμές ξεκινούν από 50 ευρώ και φτάνουν μέχρι και τα 350 ανάλογα με το επίπεδο, τις συνολικές ώρες μαθημάτων και το δίπλωμα. Για τα snorkeling trips η τιμή κυμαίνεται στα 25 ευρώ το άτομο.\nΟι 3 εκπαιδευτές και οι 3 βοηθοί είναι καταξιωμένοι με πολυετή πείρα στις καταδύσεις. Πριν από κάθε κατάδυση πραγματοποιούνται μαθήματα θεωρίας στην αίθουσα που διαθέτει το κέντρο καθώς και προβολή βίντεο ή σεμινάρια σχετικά με τις καταδύσεις και τους θησαυρούς της θάλασσας. Μέρος στα προγράμματα καταδύσεων μπορούν να λάβουν όσοι είναι άνω των 10 ετών.\nΟ Δημήτρης Συνοδινός διατηρεί ανοικτή τη σχολή και τον χειμώνα καθώς διαθέτει ειδικό εξοπλισμό κατάλληλο για τις χειμερινές καιρικές συνθήκες.\nΤις λίγες ώρες που ο Δημήτρης βρίσκεται μακριά από τη θάλασσα θα τον βρείτε στο “Αmorgos diving shop”. Ένα κατάστημα στο λιμάνι της Αιγιάλης με αθλητικά είδη και φυσικά καταδυτικό εξοπλισμό.\nΤο Amorgos Scuba diving centre υποδέχεται και δύτες από όλους τους καταδυτικούς οργανισμούς αρκεί να επιδείξουν την καταδυτική τους κάρτα.\nOrmos Egialis, 84008 Amorgós\nΑν θες να κολυμπήσεις μόνος σου στην πιο διάσημη παραλία της Αμοργού θα πρέπει να βάλεις ξυπνητήρι:)


Για τη θεραπεία πολλών ασθενειών χρησιμοποιούν συχνά αντιβιοτικά, σχεδιασμένα για την ταχεία εξάλειψη των παθογόνων βακτηρίων. Και αν όλοι γνωρίζουν τα αντιβιοτικά πενικιλλίνης, πιθανότατα, που έχουν πιάσει σοβαρά ένα κρυολόγημα ή έχουν πιάσει κάποιο είδος λοίμωξης, τότε οι κεφαλοσπορίνες μπορεί να αποδειχθούν απλά ακατανόητες λέξεις για τους ασθενείς. Επομένως, όταν ένας γιατρός συνταγογραφεί ένα αντιβιοτικό από αυτή την ομάδα, πολλοί άνθρωποι έχουν μια ερώτηση: είναι καλύτερα - Cefotaxime ή Ceftriaxone; Και δεν είναι πραγματικά το ίδιο φάρμακο;\nΗ κεφτριαξόνη είναι ένα αντιβιοτικό κεφαλοσπορίνης τρίτης γενιάς με ευρύ φάσμα δράσης. Το δραστικό συστατικό του φαρμάκου είναι η κεφτριαξόνη με τη μορφή δινατριούχου άλατος . Χρησιμοποιείται για τη θεραπεία λοιμώξεων που προκαλούνται από ευαίσθητους μικροοργανισμούς: λοιμώξεις των κοιλιακών οργάνων (περιτονίτιδα, φλεγμονώδεις νόσοι του γαστρεντερικού σωλήνα), ανώτερη και κατώτερη αναπνευστική οδό, οστά και αρθρώσεις, δέρμα και μαλακοί ιστοί, ουρογεννητικό σύστημα και ορισμένες άλλες ασθένειες (σηψαιμία, μηνιγγίτιδα, ), καθώς και για την πρόληψη λοιμώξεων στην μετεγχειρητική περίοδο. Διατίθεται σε μορφή σκόνης για ενέσιμο διάλυμα.\nΗ κεφοταξίμη είναι επίσης ένα αντιβιοτικό κεφαλοσπορίνης τρίτης γενιάς με βακτηριοκτόνο δράση. Το δραστικό συστατικό του φαρμάκου είναι το cefotaxime sodium. Απελευθερώστε το φάρμακο σε μορφή σκόνης για ενέσιμο διάλυμα.\nΑυτό το αντιβιοτικό συνταγογραφείται για πολλές λοιμώξεις που προκαλούνται από βακτήρια που δεν είναι ευαίσθητα στην πενικιλίνη. Είναι συνταγογραφείται σχεδόν στις ίδιες περιπτώσεις με την Ceftriaxone, αλλά μπορεί επίσης να χρησιμοποιηθεί για τη θεραπεία της γονόρροιας, της ενδοκαρδίτιδας και της σαλμονέλας.\nΤο ίδιο πράγμα;\nΤα φάρμακα έχουν πολλά κοινά, και ακόμη και τα ονόματά τους κάνουν τα φάρμακα αυτά σύγχυση. Έτσι τι είναι το ίδιο για αυτούς;\nΚαι τα δύο φάρμακα είναι αντιβιοτικά κεφαλοσπορίνης τρίτης γενιάς .\nΕίναι δραστικοί έναντι των ίδιων θετικών κατά gram και αρνητικών κατά gram μικροοργανισμών, επομένως, έχουν παρόμοιες ενδείξεις για χρήση.\nΗ μορφή απελευθέρωσης είναι μόνο με τη μορφή σκόνης για την παρασκευή διαλύματος για ενέσεις, δηλαδή, η επεξεργασία πραγματοποιείται μόνο με ενέσεις.\nΟι γυναίκες που θηλάζουν συνιστώνται να σταματήσουν προσωρινά τον θηλασμό για τις θηλάζουσες γυναίκες, καθώς οι κεφαλοσπορίνες διεισδύουν μέσω του μητρικού γάλακτος στο σώμα του μωρού και μπορεί να συμβάλλουν στην παραβίαση της εντερικής μικροχλωρίδας και των αλλεργικών εξανθημάτων στο δέρμα.\nΗ κύρια αντενδείξη είναι η υπερευαισθησία στα συστατικά των ναρκωτικών . Με προσοχή που χρησιμοποιείται στη νεφρική ανεπάρκεια και την ελκώδη κολίτιδα.\nΚαι τα δύο αντιβιοτικά μπορούν να χρησιμοποιηθούν για τη θεραπεία παιδιών, ακόμα και νεογνών. Ωστόσο, η Ceftriaxone είναι προτιμότερη σε αυτή την περίπτωση.\nΠιθανές παρενέργειες είναι οι ίδιες : προβλήματα με το πεπτικό σύστημα με τη μορφή διάρροιας, ναυτίας, εμέτου, ηπατίτιδας, χολοστατικού ίκτερου. αλλεργικές αντιδράσεις. υποπροθρομβιναιμία. διάμεση νεφρίτιδα. καντιντίαση; φλεβίτιδα και πόνο στο σημείο της ένεσης.\nΜε υπερβολική δόση πιθανές σπασμούς και υπερέκκριση του κεντρικού νευρικού συστήματος. Ωστόσο, δεν υπάρχει ειδικό αντίδοτο και η θεραπεία γίνεται συμπτωματικά.\nΚαι τα δύο φάρμακα κατασκευάζονται στη Ρωσία.\nΗ τιμή των ναρκωτικών είναι σχεδόν η ίδια . Η κεφαλοξίμη είναι μόνο ελαφρώς φθηνότερη από τον ανταγωνιστή της. Ένα μπουκάλι θα κοστίσει 26-30 ρούβλια, και το ίδιο μπουκάλι Ceftriaxone θα κοστίσει κατά μέσο όρο 5 ρούβλια περισσότερο.\nΌπως μπορεί να φανεί από τα παραπάνω, τα φάρμακα έχουν ένα πεδίο εφαρμογής. Συνεπώς, οι ασθενείς συχνά θεωρούν αυτά τα αντιβιοτικά εναλλάξιμα. Όμως, παρά την φαινομενική ταυτότητα αυτών των φαρμάκων, εξακολουθούν να υπάρχουν κάποιες διαφορές μεταξύ τους:\nΤα δραστικά συστατικά σε παρασκευάσματα διαφέρουν στη χημική τους σύνθεση.\nΗ κεφτριαξόνη αντενδείκνυται στο πρώτο τρίμηνο της εγκυμοσύνης, η υπόλοιπη περίοδος συνταγογραφείται με προσοχή. Ο ανταγωνιστής του σε αντενδείξεις έχει ολόκληρη την περίοδο κύησης, καθώς και την ηλικία των παιδιών έως 2, 5 έτη για ενδομυϊκές ενέσεις.\nΗ κεφτριαξόνη, σύμφωνα με τις στατιστικές, είναι ευκολότερα ανεκτή από τους ασθενείς και είναι λιγότερο πιθανό να προκαλέσει ανεπιθύμητες ενέργειες.\nΗ κεφοταξίμη έχει ασθενέστερη επίδραση, επομένως, με την ανάπτυξη σοβαρών λοιμώξεων, προτιμούν έναν ανταγωνιστή. Αρκεί να το εφαρμόσετε μία φορά την ημέρα, ενώ ο αριθμός των ενέσεων Cefotaxime μπορεί να φτάσει έως και 6 φορές.\nΗ κεφτριαξόνη μπορεί να επηρεάσει την κανονική απορρόφηση της βιταμίνης Κ, η οποία αποτρέπει την ανάπτυξη οστεοπόρωσης, και η μακροχρόνια χρήση αυτού του αντιβιοτικού προκαλεί στασιμότητα της χολής στη χοληδόχο κύστη, η οποία επηρεάζει αρνητικά τη λειτουργία του ήπατος. Η λήψη αυτής της κεφαλοσπορίνης μπορεί επίσης να προκαλέσει ψευδο-χολολιθίαση. Η κεφοταξίμη στερείται αυτών των παρενεργειών, αλλά σε σπάνιες περιπτώσεις συμβάλλει στην εμφάνιση αρρυθμιών.\nΗ κεφτριαξόνη έχει μεγάλη επίδραση έναντι των ραβδιών Hemophilus.\nΗ κεφοταξίμη αποβάλλεται ταχύτερα από το σώμα.\nΓια να προσδιορίσετε τι είναι καταλληλότερο για τον ασθενή σε κάθε συγκεκριμένη κατάσταση, μπορεί μόνο ένας γιατρός . Ωστόσο, πρέπει να γνωρίζετε ότι για τη θεραπεία απλών βακτηριακών λοιμώξεων μπορεί να χρησιμοποιηθεί Cefotaxime, ενώ σε σοβαρές μορφές ασθενειών η επίδρασή της μπορεί να μην είναι αρκετή, επομένως σε τέτοιες περιπτώσεις η Ceftriaxone θα είναι η καλύτερη επιλογή. Και δεδομένου ότι η ενδομυϊκή χορήγηση αντιβιοτικών θεωρείται αρκετά οδυνηρή, αυτό το αντιβιοτικό θα είναι η καταλληλότερη λύση, δεδομένου ότι η χορήγησή του μπορεί να περιοριστεί μόνο μία φορά την ημέρα.\nΕίναι επίσης πιο κατάλληλη για ασθενείς που είναι επιρρεπείς σε αλλεργικές αντιδράσεις, καθώς συνήθως είναι πιο ανεκτές. Παρά την ομοιότητα των φαρμάκων, η αυτο-αντικατάσταση ενός φαρμάκου από άλλο είναι απαράδεκτη. Θα πρέπει επίσης να υπενθυμίσουμε ότι η συνδυασμένη χρήση αυτών των κεφαλοσπορινών απαγορεύεται αυστηρά.


Χριστίνα Σταρακά σε Αράκυνθο και Μακρυνεία: «Θέλουμε σχέση εμπιστοσύνης με τους πολίτες στις Δημοτικές Ενότητες» - AgrinioNews\n7 Απριλίου 2019, 6:32 μμ\n«Θέλουμε να σας ακούσουμε, εσείς γνωρίζετε τα προβλήματα καλύτερα γιατί τα βιώνετε καθημερινά. Δεν θέλουμε να υποσχεθούμε πολλά αλλά μόνο όσα μπορούμε να υλοποιήσουμε. Θέλουμε να υπάρχει μαζί σας σχέση εμπιστοσύνης», εξήγησε απευθυνόμενη στους πολίτες η κ. Σταρακά.Στο διάλογο που είχε η υποψηφία Δήμαρχος Αγρινίου με τους τοπικούς φορείς αναδείχθηκαν τα προβλήματα που αφορούν κυρίως στην αγροτική οδοποιία, στην αποκατάσταση προβλημάτων υδροδότησης, στις οδικές συνδέσεις του περιμετρικού δρόμου της Μακρυνείας με τις τοπικές και δημοτικές κοινότητες καθώς και στην οριοθέτηση και καθαρισμό ρεμάτων με ιδιαίτερη έμφαση στις πληγήσεις περιοχές. Τα προβλήματα αυτά, όπως τόνισε η κ. Σταρακά, θα αποτελέσουν προτεραιότητες και διεκδικήσεις της νέας Δημοτικής Αρχής.\nΠροηγούμενο: Σταύρος Καμμένος για το παλαιό Νοσοκομείο Αγρινίου: «Σήμερα νιώθουμε δικαιωμένοι»\nΕπόμενο: Με βροχές ξεκινά η εβδομάδα στην Αιτωλοακαρνανία- η πρόγνωση μέχρι την Πέμπτη


Μυρμήγκια | Αποφράξεις Σπηλιώτης | apofraxeis spiliotis | Αποφράξεις Αθήνα | Απολύμανση Σπηλιώτης\nΗ εταιρία μας , με την μεγάλη εμπειρία και την εξειδίκευση μας σε θέματα απεντόμωσης , θα ανταποκριθεί άμεσα σε κάθε κλήση σας .\nΟι ειδικοί μας θα αξιολογήσουν το μέγεθος της εισβολής των εντόμων σε κάθε σημείο του χώρου σας , υπνοδωμάτιο , αποθήκη , υπόγειο , κουζίνα , μπάνιο , ντουλάπια , βεράντα , υπαίθριοι χώροι κλπ και θα σας προτείνουν την ενδεδειγμένη για κάθε χώρο , απεντόμωση.\nΤα μυρμήγκια είναι κοινωνικά έντομα της οικογένειας Formicidae και μαζί με τις σφήκες και τις μέλισσες, αποτελούν την τάξη Υμενόπτερα. Τα μυρμήγκια εξελίχθηκαν από τους σφηκοειδείς προγόνους τους στα μέσα της Κρητιδικής περιόδου 110 έως 130 εκατομμύρια χρόνια πριν και διαχωρίστηκαν από αυτούς μετά την εμφάνιση των ανθοφόρων φυτών. Υπολογίζεται ότι υπάρχουν 22.000 είδη από τα οποία έχουν ταξινομηθεί περισσότερα από 12.500.\nΔιακρίνονται εύκολα από τις αρθρωτές κεραίες τους και τη χαρακτηριστική δομή του σώματός τους καθώς τα τμήματά του ενώνονται με μικρές αρθρώσεις και η μέση τους είναι ιδιαίτερα λεπτή.\nΤα μυρμήγκια σχηματίζουν αποικίες με μέγεθος που ποικίλει από μερικές δεκάδες θηρευτές που ζουν σε μικρές φυσικές κοιλότητες έως κοινωνίες με υψηλή οργάνωση που καλύπτουν μεγάλες περιοχές και αποτελούνται από εκατομμύρια μέλη. Οι μεγαλύτερες αποικίες αποτελούνται κυρίως από στείρα άπτερα θηλυκά που σχηματίζουν τάξεις “εργατών”, “στρατιωτών”, ή άλλες εξειδικευμένες ομάδες. Σχεδόν όλες οι αποικίες μυρμηγκιών έχουν κάποια γόνιμα αρσενικά που αποκαλούνται κηφήνες και ένα ή περισσότερα γόνιμα θηλυκά που αποκαλούνται βασίλισσες. Οι αποικίες περιγράφονται κάποιες φορές ως υπεροργανισμοί επειδή τα μυρμήγκια μοιάζουν να συμπεριφέρονται σαν μια ενιαία ύπαρξη, καθώς εργάζονται συλλογικά για να υποστηρίξουν την αποικία.\nΤα μυρμήγκια έχουν αποικίσει σχεδόν κάθε ηπειρωτική περιοχή της Γης. Τα μόνα μέρη στα οποία δεν υπάρχουν αυτόχθονες πληθυσμοί μυρμηγκιών είναι η Ανταρκτική και κάποια απομακρυσμένα ή αφιλόξενα νησιά.\nΤα μυρμήγκια ευημερούν σχεδόν σε όλα τα οικοσυστήματα, και αποτελούν ίσως και το 15-25% της βιομάζας των ζώων της ξηράς. Η επιτυχία τους σε τόσα πολλά περιβάλλοντα έχει αποδοθεί στην κοινωνική τους οργάνωση και την ικανότητά τους να τροποποιούν οικοτόπους, να αξιοποιούν πόρους και να αμύνονται. Η μακροχρόνια παράλληλη εξελικτική πορεία τους με άλλα είδη δημιούργησε μιμητικές, συμβιωτικές, παρασιτικές σχέσεις και σχέσεις αμοιβαιότητας.\nΟι μυρμηγκοφωλιές μπορεί να βρίσκονται στο έδαφος, κάτω από πέτρες, κάτω από πεσμένα τμήματα δέντρων ή μέσα σε αυτά, μέσα σε κοιλότητες κορμών ή ακόμα και σε βελανίδια.\nΤα υλικά που χρησιμοποιούνται για την κατασκευή συμπεριλαμβάνουν χώμα καθώς και υλικά προερχόμενα από φυτά, και τα μυρμήγκια επιλέγουν προσεκτικά την τοποθεσία της φωλιάς τους.\nΤα μυρμήγκια του είδους Temnothorax albipennis αποφεύγουν τοποθεσίες όπου υπάρχουν νεκρά μυρμήγκια, καθώς μπορεί να υποδεικνύουν την ύπαρξη παρασίτων ή ασθενειών. Εγκαταλείπουν γρήγορα τη φωλιά τους στην πρώτη ένδειξη κινδύνου.\nΗ ζωή του μυρμηγκιού ξεκινάει από ένα αυγό. Αν το αυγό είναι γονιμοποιημένο, το μυρμήγκι που θα γεννηθεί θα είναι θηλυκό ειδάλλως θα είναι αρσενικό. Τα μυρμήγκια αναπτύσσονται με πλήρη μεταμόρφωση με τις προνύμφες να περνούν από τη φάση της νύμφης πριν να αναδυθεί ως ενήλικας. Η προνύμφη παραμένει σχεδόν ακίνητη και οι εργάτριες την ταΐζουν και τη φροντίζουν. Το φαγητό δίνεται στην κάμπια με τροφάλλαξη. Με τον ίδιο τρόπο μοιράζονται οι ενήλικες την τροφή που είναι αποθηκευμένη στο “κοινό στομάχι”. Επίσης στις κάμπιες δίνεται κάποιες φορές στέρεα τροφή όπως τροφικά αβγά (αυγά που έχουν γεννηθεί για να αποτελέσουν τροφή), τμήματα θηράματος και καρπούς που μεταφέρονται από πεπειραμένες εργάτριες. Σε κάποια είδη οι κάμπιες μεταφέρονται απευθείας επάνω στη λεία για να τραφούν.\nΟι κάμπιες αναπτύσσονται μέσα από μια σειρά αλλαγών μέχρι να εισέλθουν στη φάση της νύμφης. Η νύμφη ελεύθερες προεκτάσεις και όχι λιωμένες και ενωμένες με το σώμα όπως στις νύμφες της πεταλούδας\nΤα περισσότερα μυρμήγκια είναι αρπακτικά, πτωματοφάγοι, και έμμεσα φυτοφάγα, αλλά κάποια είδη έχουν αναπτύξει εξειδικευμένους τρόπους εξασφάλισης τροφής.\nΤα φυλλοκόπα μυρμήγκια (Atta και Acromyrmex) τρέφονται αποκλειστικά με ένα είδος μύκητα που φυτρώνει μόνο μέσα στις αποικίες τους. Συλλέγουν συνεχώς φύλλα τα οποία μεταφέρονται στην αποικία, κόβονται σε μικρά κομμάτια και τοποθετούνται σε κήπους μυκητών.\nΟι εργάτριες ειδικεύονται σε συγκεκριμένες διαδικασίες σύμφωνα με το μέγεθός τους. Τα μεγαλύτερα μυρμήγκια κόβουν τα τμήματα, οι μικρότερες εργάτριες μασάνε τα φύλλα, και τα μικρότερα φροντίζουν τους μύκητες.\nΤα μεσαίας βαθμίδας φυλλοκόπα μυρμήγκια του είδους Atta cephalotes έχουν αρκετά κοφτερές γνάθους, ωστόσο, καθώς κόβουν συνεχώς μεγάλες ποσότητες φύλλων, οι λεπίδες τους στομώνουν. Όταν συμβεί αυτό και για τη διάρκεια της υπόλοιπης ζωής τους παύουν να κόβουν φύλλα και αναλαμβάνουν τη μεταφορά των ήδη τεμαχισμένων φύλλων στη φωλιά.\nΤα φυλλοκόπα μυρμήγκια είναι αρκετά ευαίσθητα ώστε να αντιληφθούν την αντίδραση του μύκητα σε διάφορα φυτικά υλικά, προφανώς εντοπίζοντας χημικά σήματα των μυκητών. Αν ένας τύπος φύλλου είναι τοξικός για το μύκητα τα μέλη της αποικίας θα πάψουν να το συλλέγουν.\nΤα μυρμήγκια τρέφονται από δομές που παράγουν οι μύκητες, που ονομάζονται gongylidia. Συμβιωτικά βακτήρια στην εξωτερική επιφάνεια των μυρμηγκιών παράγουν αντιβιοτικά που σκοτώνουν βακτήρια τα οποία μπορεί να είναι επιβλαβή για τους μύκητες. Φροντίδα εντόμων για δική τους χρήση\nΤα μυρμήγκια συχνά εκτρέφουν άλλα είδη εντόμων, τα οποία και χρησιμεύουν ως «ωφέλιμα οικιακά ζώα». Πρόκειται για έντομα που τρέφονται από τον χυμό φυτών, όπως αφίδες, ψύλλους ή τζιτζίκια, τα οποία ζουν μόνιμα στον φλοιό ή στα φύλλα ενός φυτού και απομυζούν τους χυμούς του.\nΕπειδή ο χυμός των φυτών είναι κορεσμένος με υδατάνθρακες, αλλά φτωχός σε πρωτεΐνες, τα έντομα αυτά αποβάλουν συνεχώς μεγάλο μέρος του υγρού, το οποίο με την σειρά τους εκμεταλλεύονται τα μυρμήγκια. Για την υπηρεσία αυτή, τα μυρμήγκια προστατεύουν τα οικόσιτα έντομα από τις καιρικές συνθήκες και τους φυσικούς τους εχθρούς, ενώ στην ανάγκη κάνουνε και εκστρατείες συγκομιδής ζώων για νέα κοπάδια, ή μεταφέρουν επωάζοντα έντομα και πλεονάζοντα ζώα σε γειτονικά φυτά για να αποφύγουν τον ανεξέλεγκτο πολλαπλασιασμό τους.


ΘΕΩΝ. Μια αμιγώς ελληνική εταιρεία ηγέτιδα παγκοσμίως στα ηλεκτρο-οπτικά συστήματα! - OnAlert.gr\nΘΕΩΝ. Μια αμιγώς ελληνική εταιρεία ηγέτιδα παγκοσμίως στα ηλεκτρο-οπτικά συστήματα!\n08.02.2013 | 00:28\nΤέτοιες ειδήσεις σ΄ αυτή την εποχή προφανώς και εκπλήσσουν ευχάριστα. Και το κυριότερο, δίνουν μια νότα αισιοδοξίας στην καθημερινή κατάθλιψη στην οποία μας έχει “καταδικάσει” η οικονομική κρίση.\nΜια ελληνική εταιρεία αποδεικνύεται “ηγέτιδα δύναμη” παγκοσμίως σε μια εξαιρετικά δύσκολη αγορά όπως αυτή των ηλεκτρο-οπτικών συστημάτων!\nΗ «ΘΕΩΝ Αισθητήρες Α.Ε.Β.Ε.» (ΘΕΩΝ), ηγέτιδα εταιρεία στη διεθνή αγορά, στο χώρο των ηλεκτρο-οπτικών συστημάτων, ανακοίνωσε την υπογραφή νέων εξαγωγικών συμφωνιών, που αφορούν προϊόντα της στους τομείς των ηλεκτρο-οπτικών και των αισθητήρων Μικροηλεκτρονικής (MEMs).\n− Μετά την επιτυχημένη ολοκλήρωση της πρώτης παράδοσης του καινούριου Μονόκυαλου Νυκτερινής Όρασης της ΘΕΩΝ, NX-122, το\n− Στην αγορά της Μέσης Ανατολής, υπεγράφησαν διάφορες παραγγελίες, συνολικού αριθμού 2,300 Δίκυαλων Νυκτερινής Όρασης της ΘΕΩΝ (παράδοση 2013-2014). Το συγκεκριμένο προϊόν είναι το καινούριο δίκυαλο της εταιρείας, το NX-222, που βασίζεται στο επιτυχές της μονόκυαλο NX-122. To NX-222 θεωρείται το ελαφρύτερο και το πιο προηγμένο δίκυαλο στην κατηγορία των συστημάτων νυκτερινής όρασης, που αποτελούνται από δύο αυτόνομα μονόκυαλα.\nΑισθητήρες Μικροηλεκτρονικής (ΜΕΜs):\nH συμφωνία επιτεύχθηκε κατόπιν συμμετοχής της ΘΕΩΝ στον ανοικτό διαγωνισμό που προκήρυξε η E.S.A., ο οποίος δεν απευθυνόταν αποκλειστικά σε ελληνικές εταιρείες. Αποτελεί την πρώτη συμφωνία της ΘΕΩΝ με την E.S.A., εκτός του Ελληνικού Πλαισίου Στήριξης ( Greek Task Force).\n− Επίσης, η E.S.A. ανέθεσε στη ΘΕΩΝ σε συνεργασία με τη Γαλλική Εταιρεία Thales Alenia Space την ανάπτυξη και κατασκευή μιας οικογένειας αισθητήρων πίεσης πιστοποιημένων για εφαρμογές αεροδιαστημικής\nεγκαταστάσεις σε όλη την Ευρώπη, από Ευρωπαϊκή Εταιρεία κατασκευής ιατρικών μηχανημάτων. Aυτές αποτελούν και τις πρώτες\nΣε συνέχεια της ανοδικής πορείας των πωλήσεων της, η ΘΕΩΝ ήδη προσέλαβε 15 νέους εργαζόμενους μέσα στο 2012 και προχωρά άμεσα στη δημιουργία 20 επιπλέον θέσεων εργασίας μέσα στο 2013.\nΗ ΘΕΩΝ Αισθητήρες ΑΕΒΕ είναι μία αμιγώς Ελληνική Εταιρεία, η οποία ειδικεύεται στη σχεδίαση, ανάπτυξη και κατασκευή ηλεκτρο-οπτικών συστημάτων, για εφαρμογές στην Άμυνα και στην Ασφάλεια, καθώς επίσης και μικρό-ηλεκτρομηχανικών συστημάτων (MEMS) για εφαρμογές στη βιομηχανία και την αεροδιαστημική.